qundao/data-zh-poetry huggingface dataset:
师邵以墙头过浊醪为韵赋五绝句依次答之·其三
作者：顾清
朝代：明

美酒饷不辞，古调高难和。莫补墙头缺，且放鸱夷过。
师邵以墙头过浊醪为韵赋五绝句依次答之·其二
作者：顾清
朝代：明

积雨限来往，空斋真卧游。窗中望佳树，正尔屋西头。
师邵以墙头过浊醪为韵赋五绝句依次答之·其五
作者：顾清
朝代：明

赋诗兼酌酒，顾我岂能豪。味君辞意美，终日醉醇醪。
师邵以墙头过浊醪为韵赋五绝句依次答之·其四
作者：顾清
朝代：明

有酒呼墙送，此意殊不恶。渠将圣者清，冒彼贤人浊。
师邵出意作纶竿于墙上以便递诗名曰诗钓首倡一篇词意兼美依韵奉酬
作者：顾清
朝代：明

巧心文思孰兼长，诗钓诗成又几章。千里浮沈谢江路，一竿风月共邻墙。君如缘木求鲂鲤，我正怀砖想佩璜。毕竟两无名利念，五湖烟水旧同乡。
师邵复以诗送酒副双尊之句仍以一壶情所寄四句意能多散于篇内因效建除体次第用之招与十峰同饮
作者：顾清
朝代：明

一室环潦水，壶尊空倚墙。情驰北邻彦，所谓天一方。寄我五字吟，四返意弥长。能许冲泥过，多哉招杜康。
师邵每有诗督和甚急九和侍讲尝题其后曰立案而还之闻者大笑既用以赋诗债复次韵嘲之
作者：顾清
朝代：明

新篇落笔递酬赓，不放秋天几日晴。只有未斋新例好，且教风雨暂停声。
席仁同黎一卿许伯诚三御史出巡与之酌别
作者：顾清
朝代：明

新雨长安不动尘，联翩驿骑向江云。更生旧业留天禄，桓典清风肃惠文。镜里秋毫知历历，壁间幽蠹漫纷纷。还朝别有嘉猷献，四牡皇华是昔闻。
席间呈诸公
作者：顾清
朝代：明

一月十日雨不休，壶藤瓜蔓生蜗牛。情知春旱已无麦，所可复望秋田收。寄巢燕子湿两翅，四散飞落谁家楼。句法清雄卢柱史，意气剧为苍生忧。能言有笔断有斧，多少阴妖凭社丘。
并蒂瓜榴为钱世恒赋
作者：顾清
朝代：明

瓜蔓远更硕，榴房寒始红。由来重嘉实，不必当春风。君看小山植，朱碧秋重重。间出或偶尔，俱骈岂人工。必有千里驹，为君叶维熊。如机云轼辙，方驾凌紫虹。善颂敢云我，深培本缘公。他年记父执，无忽丹青功。
庄舜举自京学出教平原予随计时尝止宿其地客途风景宛在目中怀昔感今斐然有作
作者：顾清
朝代：明

德州南下路茫茫，犹记征车驻夕阳。廿载宦程霜鬓改，九秋离思海云长。川原近带齐封古，芹藻遥分鲁頖香。梁桷岁寒颛有待，未须回首问鲈香。
庆成宴上作和伯明侍御
作者：顾清
朝代：明

郊禋又喜一番成，金殿晨开淑气迎。风里旌旗飏日彩，云中金石应春声。十年正德当熙运，万国倾心仰圣明。既醉有诗还索和，并将无逸颂升平。
庆成宴和师邵
作者：顾清
朝代：明

圜丘礼罢岁犹新，衢室筵开意更亲。龙见九重瞻圣主，鹿鸣三殿引嘉宾。分曹舞队番番锦，攒綵宫花叶叶春。却忆早时承宠地，钧天浑似梦中身。锦筵高列映青春，宝扇徐开见圣人。庆礼载承禋祀举，治功应与岁华新。须知鼓瑟吹笙意，正在忠言谠议陈。既醉有诗还索和，弦歌一夕遍芳邻。
庆成宴和师邵·其一
作者：顾清
朝代：明

圜丘礼罢岁犹新，衢室筵开意更亲。龙见九重瞻圣主，鹿鸣三殿引嘉宾。分曹舞队番番锦，攒綵宫花叶叶春。却忆早时承宠地，钧天浑似梦中身。
庆成宴和师邵·其二
作者：顾清
朝代：明

锦筵高列映青春，宝扇徐开见圣人。庆礼载承禋祀举，治功应与岁华新。须知鼓瑟吹笙意，正在忠言谠议陈。既醉有诗还索和，弦歌一夕遍芳邻。
庆成燕和张南山
作者：顾清
朝代：明

日高仙跸殿东来，鹄立帘前候扇开。舞队夹门参马象，衢尊当陛绕云雷。宠承天语亲教坐，清列卿班独许陪。连日玉河惊纸贵，遍传新制咏台莱。
序庵许分菊促以小诗
作者：顾清
朝代：明

买得园亭未有花，分明秋色在邻家。酒阑梦醒空惆怅，犹有馀香袭帽纱。
庚子秋日书感
作者：顾清
朝代：明

槐花如雨落秋金，睡起凭阑思不禁。满地绿阴容我懒，一篇长句向谁吟。马因捷步翻成蹶，水到无声始是深。世事相逢已如此，此生何必漫劳心。
庚戌初度
作者：顾清
朝代：明

三十年前此日中，满堂犀玉动春风。桑弧有事羞长剑，花甲无情恨转篷。白日啸歌天地老，青衫拜舞岁时同。云山向晚催诗句，目断天涯没去鸿。
庚戌岁暮在子南馆梦二人传呼入大门数折而东予问此何处曰内阁也方思所以应对者忽闻百舌鸣而寤以诗记
作者：顾清
朝代：明

贾董才名愧不胜，皋夔事业我何情。春风一刻邯郸路，欹枕窗前百舌声。
庚申斋居和钱世恒佥宪
作者：顾清
朝代：明

频年僧室共郊斋，引接多惭降等侪。诗老渐看过大历，语真时复到无怀。好风先夕知清道，朗月中天想燎柴。明日衢尊又承庆，还同既醉舞尧阶。
庚辰正月过海子桥望西山晴雪烂然
作者：顾清
朝代：明

湖桥柳色已津津，回首西山泼烂银。天意自知寒不久，并将奇丽作新春。
庭下决明
作者：顾清
朝代：明

独立西风里，萧然自不堪。是谁增客思，呼作望江南。
庭前有柏屏闵其束缚命小童解之因题四韵
作者：顾清
朝代：明

山中霜柏自亭亭，多事园丁强作屏。剪截共惊鸾尾锻，屈缠何异楚囚扃。濠梁水上鱼能乐，茂叔窗前草自青。释缚解围俄顷事，拂云从汝到千龄。
庭树着雪宛若梅花遣兴一首
作者：顾清
朝代：明

朔风吹庭树，岁晚益萧疏。同云散微雪，披拂下寒虚。旖旎轻点缀，芳华在须臾。感此岁寒物，念我田园居。岂不信假合，凭轩亦欣如。
庭鹤再雏送刘太守参政陕西
作者：顾清
朝代：明

瑶台双白鹤，飞来栖我庭。栖我庭，岁一伏，两雏生。一雏死，两悲鸣。松阴宛转巢复成，巢成复引两雏行。丹砂犹隐顶，白雪已垂翎。成都未识赵公马，缑岭那闻王子笙。成都缑岭知何处，忽报主人留鹤去。主人去去登岩廊，鹤亦双翎日夜长。他年欲觅庭下迹，千仞遥同威凤翔。
廿一日夜坐忆亡儿
作者：顾清
朝代：明

清夜长吟动四邻，吟成人静独沾巾。不知此段缠绵意，天地相关复几人。视不成形举目存，青灯一盏近黄昏。彭殇竟是谁分出，妄使瞿昙欲断恩。
廿一日夜坐忆亡儿·其一
作者：顾清
朝代：明

清夜长吟动四邻，吟成人静独沾巾。不知此段缠绵意，天地相关复几人。
廿一日夜坐忆亡儿·其二
作者：顾清
朝代：明

视不成形举目存，青灯一盏近黄昏。彭殇竟是谁分出，妄使瞿昙欲断恩。
廿一日渡江
作者：顾清
朝代：明

昨日渡长淮，今日渡长江。长江更比长淮阔，凌空自有飞凫双。凫双飞，风不起，天清清，水瀰瀰。眼中不复见尘沙，只有青山如画里。青山如画画不如，十年归梦绕吾庐。山中猿鹤休惊咤，从今日日青山下。
开化徐进士良节介其友谢锦衣汝容求南峰书院诗汝容故剡人康乐之后也因托以起意
作者：顾清
朝代：明

谢家旧说东山公，徐家南峰亦穹窿。东山南峰相去不知几百里，峰头云气往往直与东山通。前飞紫凤后覆釜，金钱石佛交帡幪。其间突兀见精舍，创始乃自开原翁。诗书簪组不绝百年内，至今乡里传高风。古愚肯构已足尚，节也中兴还有功。别来三载劳梦寐，时与谢家孙子画里心神融。君不见黄头马下三尺水，一滴起自天瓢中。江湖庙廊虽异处，竹帛钟鼎将无同。他年驷马入闾里，远记列斋灯火相对三更红。
弘治己酉盆池莲一茎三花八月梦登鸡鸣山见日出众以为异是秋予下第而三儿生自是栽莲未始成也五月十日方小试盆池一花追忆往事诗以记之
作者：顾清
朝代：明

碧玉波间品字红，转头三十四薰风。天机云锦人看汝，汲水薶盆我已翁。日畔早霞争借彩，月中香雾已浮空。书生结习真堪笑，时复凭阑忆梦中。
张元瑞司寇乞归觐不许命有司存问诸公皆贺以诗予亦同作
作者：顾清
朝代：明

红缨白羝双作牵，绿尊缥醴黄封全。尚书传诏太守宣，车骑杂遝隘里廛。天子敬老还贪贤，安阳未得昼锦旋。高堂齐寿百福骈，锡尔难老加蕃延。老臣再拜舞堂前，臣身踵顶恩皆天。天念臣息臣预怜，馀生何以效尘涓。圣朝孝理万国平，山林无事日高眠，但饮春酒歌尧年。
张廷肃宪副致仕归中途得二郎子德捷报
作者：顾清
朝代：明

先生绣斧辞荣日，令子青云擢秀年。宦辙九霄馀熟路，书香一脉是真传。傍阶霜菊深承露，夹户星榆欲造天。惆怅无因接宾燕，碧山回望渺风烟。
张节妇诗
作者：顾清
朝代：明
体裁：古风

妾面君未识，妾心君岂知。君死妾独存，谁当知妾悲。父母生我时，愿我有所归。生死向君家，终我百岁期。我非慕共姜，我非师伯姬。自怜有此心，不忍分两岐。皇天闵茕弱，回光照孤闱。大字表贞节，黄金铸门楣。我女谅非妇，拜命惭恩私。翻思摧裂初，一死真如饴。馀生已多祜，宁复知此为。贤者有备责，妾人无悔辞。永抱一寸丹，千秋从是非。
张虞咨以南京左军都事满考乞致仕升鸿胪寺丞南归会于崇武驿托附平安有感书赠
作者：顾清
朝代：明

少保清风激懦夫，家声不忝又鸿胪。宠光再锡传弓里，世味三年染鼎馀。南浦风烟增怅望，西亭竹树想扶疏。何由便得从君去，免向平安问鲤鱼。
张麟庆泽堂
作者：顾清
朝代：明

江水东流入海深，水边华构百年心。行人未识君家世，看取堂前乔树林。
归善唐汝达尝侍其先君教华亭京邸相逢恍如一梦于其赴铜鼓学也赋以赠之
作者：顾清
朝代：明

怪底相逢熟姓名，春风曾及见趋庭。八千里外身如梦，三十年来鬓未星。剩有书香留仕版，不将尘鞅愧山灵。湘南风月堪娱弄，可复怀人到鹤亭。
归途再次韵
作者：顾清
朝代：明

燎烓长烟升槱蒸，百官星拥桥山陵。鸾车龙驭想戾止，玄云郁勃中天兴。六飞南巡知近远，为感岁时还惕兢。江淮民力惟国本，先皇子育多悯矜。乌号空抱鼎湖月，血泪几与山泉凝。翻思年少上陵日，隔城望山飞欲登。来时不愁沙河涨，归路曾踏章村冰。年华不留心独在，踞鞍十里已弗胜。出山望城喜月上，骑火夹道如春灯。化人楼殿锁寥寂，金碧斩新无与朋。茫茫缘业谁为考，无乃劫运相凭乘。再吟嘉赠拟赓属，一韵费酒几盈升。我才白发梳渐短，君思川流来日增。聊将岁月纪行役，敢与斤垩论工能。尘途纷扰又三日，冈垄下上应千层。明年再到知健否，归问老韩寻赤藤。
彦器以迕逆瑾破家有诗述怀自题曰处困为书三绝句
作者：顾清
朝代：明

天津城下泊归船，回首江湖遂渺然。邂逅云间话畴昔，不知今日是何年。长叹朱家亦男子，閒思剧孟是何人。江头抗手送君别，愁见官亭柳色新。脉脉江流渺渺春，北河消息半虚真。乾坤大有蓬飞客，不用文词效楚人。
彦器以迕逆瑾破家有诗述怀自题曰处困为书三绝句·其一
作者：顾清
朝代：明

天津城下泊归船，回首江湖遂渺然。邂逅云间话畴昔，不知今日是何年。
彦器以迕逆瑾破家有诗述怀自题曰处困为书三绝句·其三
作者：顾清
朝代：明

脉脉江流渺渺春，北河消息半虚真。乾坤大有蓬飞客，不用文词效楚人。
彦器以迕逆瑾破家有诗述怀自题曰处困为书三绝句·其二
作者：顾清
朝代：明

长叹朱家亦男子，閒思剧孟是何人。江头抗手送君别，愁见官亭柳色新。
彭城王肃之自分守叠茂擢湖广江西参副入掌京营拜中都留守
作者：顾清
朝代：明

天立三京巩帝图，濠梁千古汉枌榆。河山结秀犹龙气，留守承恩重虎符。万福威名闻草木，班超功业在羌胡。他年并入云台画，争看貂蝉映美须。
彭景武出守过家索诗为其尊人寿
作者：顾清
朝代：明

振铎俱成绩，悬车不待年。青山同洛社，红日在尧天。名德存诸老，勋庸付后贤。庭趋看五马，堂集记三鳣。天与龄如鹤，人知祖姓篯。寿杯醲若露，仙果大于拳。俨雅吴黉像，飘摇蠡浦船。圣恩殊未艾，玉帛伫登延。
往在京师赵君希德有南游之约四月廿五风雨中忽相见于东楼留两月别去将由金陵视其侄锦衣君而归赋此为赠
作者：顾清
朝代：明

极目燕云望海鸿，江楼一笑雨兼风。行边戏语三年约，梦里清欢两月同。归棹细穿汀草绿，别尊新剥水菱红。京华南北多亲旧，为说音书近懒通。
往岁阻风江上尝登圌山望海门孙思和逸想楼甚近而未之到也诵守溪翁之作遐思渺然敬次其韵
作者：顾清
朝代：明

连云不见五城楼，曾立金鳌顶上头。回首乾坤双雪鬓，海风吹梦落沧洲。
征妇词
作者：顾清
朝代：明

银灯花落夜迟迟，最忆灯前笑语时。哀乐易迁惊逝水，关山无路怨娥眉。风沙漠漠人何在，星汉迢迢鹊亦疑。见说天山弓未挂，敢将清泪浪沾颐。
待月轩为钱塘沈廷璧赋
作者：顾清
朝代：明

高轩峨峨临水开，虚檐四敞无纤埃。主人为此兴不浅，要待嫦娥天际来。晴空落日清如洗，远水微茫翠烟起。清簟疏栊半捲帘，思入沧溟几千里。沧溟迢迢天汉东，玉蟾戏水龙王宫。清辉只尺不可睹，幽情烂熳迷云空。有时掀髯琢诗句，乌鹊啁啾隔烟树。长吟呼起白凤来，恨不同飞碧霄去。有时凭阑吹洞箫，箫声幽咽惊潜蛟。倦来梦入水精殿，寒光百道飞银瑶。香残烛冷催更鼓，遐想苍茫极今古。牛渚金陵夜夜天，风流百世俱尘土。感时抚事情依依，东望蓬莱意转迷。绕阑风露不知冷，隔水松篁应惨凄。钱塘亦是三江地，风景寻常接宵寐。抚卷知君信可人，不觉神飞渡江澨。我歌待月篇，月应解我意，不用阑干苦凝睇。少迟银桥天际起，与尔同舞霓裳队。
待隐园为邃庵冢宰赋
作者：顾清
朝代：明

先生奇才天下闻，先生早达非隐沦。名园十亩手自辟，远意正在桑榆曛。苍生日夕要霖雨，碧山岂得留閒人。君不见晋公绿野晚始就，魏公老圃当秋芬。人生适志亦有日，弹丸鸮炙空劳神。隐待园，园待隐，尘海茫茫几时尽。会须重梦竹间翁，烟雨春风谢招引。
徐子容祖母寿八十三
作者：顾清
朝代：明

春湖映空光一碧，春日烘云成五色。金堂仙人燕王母，云影波光乱瑶席。麟洲别来几清浅，兰叶萱枝翠如剪。笑轮花甲问东风，八十三年供一莞。杨花扑帘春昼迟，鸾笙幻眇朱弦稀。瑶环涓秀瑜珥润，戏舞绕膝争含饴。就中一孙俊而奇，珊瑚玉树含春晖。担簦上国未能去，几日目断孤云飞。西风八月仙桂黄，手携鹗书还故乡。仙人一笑开北堂，重帘复幔皆天香。男儿悦亲宁碌碌，作诗献寿还拭目。
徐希曾母寿六十
作者：顾清
朝代：明

天上春衣绚綵霞，庭前慈竹间黄花。仙家岁月看初遍，圣主恩波未有涯。青镜自知双鬓在，玉梭曾度五更赊。遥知孙子称觞罢，犹自从容问鹿车。
得家书报长孙应阳入小学
作者：顾清
朝代：明

孙儿生质颇清明，只在收心养性成。看罢平安二更尽，耳边如听读书声。
御医杨信之故宅在玉河东涯有花竹山石之胜时行借居有作次韵
作者：顾清
朝代：明

满城车马此堂閒，招隐真堪赋小山。花竹四时春不断，琴书列屋昼常关。开尊又喜逢青眼，携手还思弄碧潺。却怪相期数相迕，早朝常隔殿西班。
德州仓厅与陈深渊先生夜话
作者：顾清
朝代：明

从来迂阔笑吾儒，果是真儒亦未迂。邂逅平原话新事，一番惆怅掩残书。
忆家园廿六首 其一 石榴
作者：顾清
朝代：明

三十年前手自移，眼看一本作千枝。翠翘红萼东墙下，几为贫交入梦思。
忆家园廿六首 其七 牡丹
作者：顾清
朝代：明

三月东园花压阑，种花人去我来看。不须烂漫开千朵，惜取芳根伴岁寒。
忆家园廿六首 其三 海棠
作者：顾清
朝代：明

潮红香颊翠襟披，流落频伤未遇时。廿载断魂招不得，系情多赋八篇诗。
忆家园廿六首 其九 银杏
作者：顾清
朝代：明

鸭脚当年自一时，瓦盆雕砌影毰毸。黄封不遇头纲使，争得淩云百尺姿。
忆家园廿六首 其二 五柳
作者：顾清
朝代：明

苍然五树积烟霞，数里遥看是我家。后进只今千百辈，草堂谁识旧生涯。
忆家园廿六首 其二十 紫薇
作者：顾清
朝代：明

平原宅里看移根，百日高花不负恩。纶阁西头见新月，分明清影近黄昏。
忆家园廿六首 其二十一 双桂
作者：顾清
朝代：明

吴国春深试手栽，燕山秋晚报花开。灵椿老大无材段，奕叶芬芳为尔培。
忆家园廿六首 其二十三 柏屏
作者：顾清
朝代：明

屈叶回柯巧蔽亏，画檐三面碧参差。琉璃隔坐非吾有，冰雪相看正尔期。
忆家园廿六首 其二十二 蟠槐
作者：顾清
朝代：明

似欲淩空且屈蟠，夹门双影碧团团。油幢不合书生建，争得薰风日倚阑。
忆家园廿六首 其二十五 蔬圃
作者：顾清
朝代：明

绿嫩青酣井字畦，柳塘东畔竹林西。阿儿暴富人应妒，岁晚平添百瓮齑。
忆家园廿六首 其二十六 稻田
作者：顾清
朝代：明

侬家世业本耕农，远客思乡却自侬。柳外平畴夜来梦，万行新绿舞薰风。
忆家园廿六首 其二十四 莲
作者：顾清
朝代：明

华顶虚传十丈红，方塘只在小桥东。天机云锦应无赖，烂漫西风夕照中。
忆家园廿六首 其五 柿
作者：顾清
朝代：明

窗西一阵绿云浓，眼见萌芽到拂空。成实不教霜后荐，只因多雨更多风。
忆家园廿六首 其八 紫荆
作者：顾清
朝代：明

百干相扶共一根，纷纷红蚁缀枝繁。春风不用歌行苇，但遣封培付子孙。
忆家园廿六首 其六 杏
作者：顾清
朝代：明

红杏初开锦作山，别来花实渐阑珊。春风似为人离别，还是春风不断閒。
忆家园廿六首 其十 樱桃
作者：顾清
朝代：明

花发园亭记别离，忆花又过别离时。赤瑛盘上筠笼里，各自伤心各自知。
忆家园廿六首 其十一 蒲萄
作者：顾清
朝代：明

高架新梢绿刺檐，坐来幽意满江南。不知华月清池上，谁共凉阴酌晚酣。
忆家园廿六首 其十七 盆松
作者：顾清
朝代：明

神龙不畜蹄涔水，威凤宁栖枳棘丛。试起橐驼论种树，此公何得在盆中。
忆家园廿六首 其十三 竹
作者：顾清
朝代：明

畚土薶根旋作畦，数竿萧瑟映疏篱。绿云凉月西窗晚，寻我林间旧刻诗。
忆家园廿六首 其十九 黄杨
作者：顾清
朝代：明

人言闰月厄黄杨，此语分明太激昂。得与㜑娑同晚岁，任他萧艾过人长。
忆家园廿六首 其十九 黄杨
作者：顾清
朝代：明
体裁：七言绝句

人言闰月厄黄杨，此语分明太激昂。得与婆娑同晚岁，任他萧艾过人长。
忆家园廿六首 其十二 李
作者：顾清
朝代：明

山崦移来玉一丛，竹林深映小桃红。别来消息知何似，依旧无言对晓风。
忆家园廿六首 其十五 绿萼梅
作者：顾清
朝代：明

不将幢节驻羊家，几伴西楼坐月斜。零落瑶华应不恨，绿阴青子在窗纱。
忆家园廿六首 其十八 芭蕉
作者：顾清
朝代：明

灵苗体性本清虚，风叶犹堪醉里书。危石幽阑画楼畔，撩人归思半因渠。
忆家园廿六首 其十六 绯桃
作者：顾清
朝代：明

一株秾烈破春寒，曾是刘郎刮眼看。今日前身谁复记，赤霞空炼九还丹。
忆家园廿六首 其十四 芙蓉
作者：顾清
朝代：明

两丛高下映波红，疏柳池边落照中。无限江南摇落意，燕山几日又西风。
忆家园廿六首 其四 梅
作者：顾清
朝代：明

海棠西畔石榴东，的的寒花映晚空。旧迹渐沦忘不得，苍苔翻恨落英红。
忆家园廿六首·石榴
作者：顾清
朝代：明

三十年前手自移，眼看一本作千枝。翠翘红萼东墙下，几为贫交入梦思。苍然五树积烟霞，数里遥看是我家。后进只今千百辈，草堂谁识旧生涯。潮红香颊翠襟披，流落频伤未遇时。廿载断魂招不得，系情多赋八篇诗。海棠西畔石榴东，的的寒花映晚空。旧迹渐沦忘不得，苍苔翻恨落英红。窗西一阵绿云浓，眼见萌芽到拂空。成实不教霜后荐，只因多雨更多风。红杏初开锦作山，别来花实渐阑珊。春风似为人离别，还是春风不断閒。三月东园花压阑，种花人去我来看。不须烂漫开千朵，惜取芳根伴岁寒。百干相扶共一根，纷纷红蚁缀枝繁。春风不用歌行苇，但遣封培付子孙。鸭脚当年自一时，瓦盆雕砌影毰毸。黄封不遇头纲使，争得淩云百尺姿。花发园亭记别离，忆花又过别离时。赤瑛盘上筠笼里，各自伤心各自知。高架新梢绿刺檐，坐来幽意满江南。不知华月清池上，谁共凉阴酌晚酣。山崦移来玉一丛，竹林深映小桃红。别来消息知何似，依旧无言对晓风。畚土薶根旋作畦，数竿萧瑟映疏篱。绿云凉月西窗晚，寻我林间旧刻诗。两丛高下映波红，疏柳池边落照中。无限江南摇落意，燕山几日又西风。不将幢节驻羊家，几伴西楼坐月斜。零落瑶华应不恨，绿阴青子在窗纱。一株秾烈破春寒，曾是刘郎刮眼看。今日前身谁复记，赤霞空炼九还丹。神龙不畜蹄涔水，威凤宁栖枳棘丛。试起橐驼论种树，此公何得在盆中。灵苗体性本清虚，风叶犹堪醉里书。危石幽阑画楼畔，撩人归思半因渠。人言闰月厄黄杨，此语分明太激昂。得与㜑娑同晚岁，任他萧艾过人长。平原宅里看移根，百日高花不负恩。纶阁西头见新月，分明清影近黄昏。吴国春深试手栽，燕山秋晚报花开。灵椿老大无材段，奕叶芬芳为尔培。似欲淩空且屈蟠，夹门双影碧团团。油幢不合书生建，争得薰风日倚阑。屈叶回柯巧蔽亏，画檐三面碧参差。琉璃隔坐非吾有，冰雪相看正尔期。华顶虚传十丈红，方塘只在小桥东。天机云锦应无赖，烂漫西风夕照中。绿嫩青酣井字畦，柳塘东畔竹林西。阿儿暴富人应妒，岁晚平添百瓮齑。侬家世业本耕农，远客思乡却自侬。柳外平畴夜来梦，万行新绿舞薰风。
忆李文正公次崔世兴符台韵
作者：顾清
朝代：明

碧山投老始成游，总为昭陵土一抔。片语不留身后计，一生长抱域中忧。人非金石谁千古，世有神仙定十洲。欲识姓名传远近，遥天星斗大江流。又见青山雪后童，神游何处蹑星虹。无金可铸春风象，有笔难形化雨功。洛社衣冠觞咏里，孔庭诗礼笑言中。追寻不觉成今古，犹对遗编望小同。
忆李文正公次崔世兴符台韵·其一
作者：顾清
朝代：明

碧山投老始成游，总为昭陵土一抔。片语不留身后计，一生长抱域中忧。人非金石谁千古，世有神仙定十洲。欲识姓名传远近，遥天星斗大江流。
忆李文正公次崔世兴符台韵·其二
作者：顾清
朝代：明

又见青山雪后童，神游何处蹑星虹。无金可铸春风象，有笔难形化雨功。洛社衣冠觞咏里，孔庭诗礼笑言中。追寻不觉成今古，犹对遗编望小同。
怡庵先生致政归喜而有作
作者：顾清
朝代：明

璧水江都继有声，乡人尤羡此归荣。九重云里恩袍烂，三十年前弟子迎。松菊喜欢依旧主，溪山次第入閒行。夜来光节堂前月，更比寻常一倍明。
恒斋为体斋宗伯弟曰谦赋
作者：顾清
朝代：明

浮云天地倦西东，一语南人契始终。自古良医比良相，传家正尔不须同。粉署微垣列弟兄，青囊留我万山行。年来悟得雷风象，不向人间取近名。
恒斋为体斋宗伯弟曰谦赋·其一
作者：顾清
朝代：明

浮云天地倦西东，一语南人契始终。自古良医比良相，传家正尔不须同。
恒斋为体斋宗伯弟曰谦赋·其二
作者：顾清
朝代：明

粉署微垣列弟兄，青囊留我万山行。年来悟得雷风象，不向人间取近名。
恩封豸绣为卢师邵父恒斋寿
作者：顾清
朝代：明

神羊一角骏且灵，心识枉直知奸贞。因之遂有触邪名，楚人作冠秦汉仍。至今台府表仪刑，卢郎铁面飞霜冰。俨然象服当明廷，豺狼屏息虎遁形。彼狐鼠者敢咿嘤，帝曰汝贤谁尔成。往贻尔亲予尔荣，匪予之荣繄尔情。鸾书入山猿鹤惊，林芳谷秀纷来迎。吴丝致密綵缕精，五云灼烁千花明。新年七十鬓未星，夜灯密字还如蝇。泮宫吹笙歌鹿鸣，石湖梅花连洞庭。行来无碍出入轻，肩舆扁舟惟所胜。郎君出使拥文旌，吴船万里上青城。朋尊献寿舞前楹，庭前堂上总欢声。他年犀玉麟袍赪，还想豸角高峥嵘。
悔轩宗伯将赴南都出山水横幅索题上有敬所诗因次其韵
作者：顾清
朝代：明

君不见长安列第罗金屏，山亭水阁纷纵横。洞门落日烟雾合，回转天地迷阴晴。又不见岷江五月蛟龙怒，雷奔直下空舲渡。千钧一发寄黄头，只尺顿殊人鬼路。川平山远画者谁，旷朗一洗丰肥痴。涂行室偃各有适，此意只许尧民知。纶竿未挂珊瑚树，谁识先生会心处。行看巨舸济中流，且为江山发新句。
悦清为卢永清赋
作者：顾清
朝代：明

岂无离群意，翛然野鹤姿。好山时拄颊，幽涧或忘饥。心赏丹青会，神融翰墨知。年来渐成癖，无计得中医。
惟中太史出示先宪副所得东吴夏卿墨竹为题绝句
作者：顾清
朝代：明

太常写竹时，相向四君子。悬之白玉堂，叶叶清风起。
感兴六首·其一
作者：顾清
朝代：明

青皇播群品，百鸟和声音。秋风一夜起，绕屋寒蛩吟。四时有代谢，何况古与今。怀哉刘文苑，高卧紫山岑。凤凰长丹穴，不识乌与鸢。飞飞度中州，关山郁芈绵。文翰一震耀，百喙起纷然。昆崙有瑶树，玄洲多玉田。下有醴泉流，上有蔚蓝天。谁能复记虑，一去三千年。兀兀深夜坐，迢迢千古思。弃我万镒宝，坐此一饭羁。前瞻日既远，内顾心还悲。兰荆不同长，绿发坐成丝。彦明古烈士，谁哉继馀辉。投鼠且忌器，爱牛搏其䖟。事固有大体，一怒安可凭。所以古圣哲，远览穷千龄。岂无一决勇，而独务含宏。斯人不可作，彼夫竟凭陵。椿寿期万岁，龟龄亦千秋。伤哉蜉蝣虫，朝生夕不留。君子与众人，其道亦相侔。计日不计年，吾生将安投。不寐起中夜，钩帘坐前楹。傍见松桂影，仰看江月生。银河正无翳，万里亘天横。晶光动左右，四闼晃虚明。中怀正如此，安得谢尘缨。
感兴六首其一
作者：顾清
朝代：明
体裁：古风

青皇播群品，百鸟和声音。秋风一夜起，绕屋寒蛩吟。四时有代谢，何况古与今。怀哉刘文苑，高卧紫山岑。
感兴六首其六
作者：顾清
朝代：明
体裁：古风

不寐起中夜，钩帘坐前楹。傍见松桂影，仰看江月生。银河正无翳，万里亘天横。晶光动左右，四闼晃虚明。中怀正如此，安得谢尘缨。
戊午元日候朝和冬至韵
作者：顾清
朝代：明

尘途役役苦迎将，五色谁从补舜裳。坐拥槐枝候明发，忧端不数漏声长。
戊寅四月廿八日录至此叹息久之时天常殁矣保定赵守浚河筑桥诗为傅北潭太史作
作者：顾清
朝代：明

郁郁平阡带古壕，沈沈新绿卧虹腰。滹沱不复思王霸，溱洧何烦济国侨。千里桑麻分雨露，一时粉绘杂风谣。他年三辅收遗事，应续黄图第几条。
戊申春雨书寓所壁
作者：顾清
朝代：明

去年秋旱深忧稼，今岁春霖复损苗。圣主不应天有谴，清时宁许物为妖。浸淫便恐鱼生釜，漂泊谁将蚁渡桥。江上舍前泥一尺，掩书终夕听飘萧。
戊辰子南下第归为书其扇
作者：顾清
朝代：明

横云山前小赤壁，长记扁舟晚泊来。山风吹人难久住，明年候子黄金台。
戏和石潭尝酒
作者：顾清
朝代：明

不惜糟床劈作柴，已呼儿子旋安排。只愁新瓮能几榼，遂有高轩驻两阶。永夜烛光邻壁骇，他年谈苑几人偕。细君不学刘伶妇，晚出双鱼更自佳。城西门掩夕阳柴，剥啄寻常不用排。况是新篘方满屋，何妨曳履日登阶。愁来白发欺簪短，老去黄花有竹偕。既醉莫嫌诗晚就，行年不似丙丁佳。无问登龙与叩柴，酒魔诗祟要人排。不冲京兆行春马，便踏先生系马阶。桂屑捣残犹自辣，雪儿歌后许谁偕。逃虚避俗吾何敢，正若君言也复佳。
戏和石潭尝酒·其一
作者：顾清
朝代：明

不惜糟床劈作柴，已呼儿子旋安排。只愁新瓮能几榼，遂有高轩驻两阶。永夜烛光邻壁骇，他年谈苑几人偕。细君不学刘伶妇，晚出双鱼更自佳。
戏和石潭尝酒·其三
作者：顾清
朝代：明

无问登龙与叩柴，酒魔诗祟要人排。不冲京兆行春马，便踏先生系马阶。桂屑捣残犹自辣，雪儿歌后许谁偕。逃虚避俗吾何敢，正若君言也复佳。
戏和石潭尝酒·其二
作者：顾清
朝代：明

城西门掩夕阳柴，剥啄寻常不用排。况是新篘方满屋，何妨曳履日登阶。愁来白发欺簪短，老去黄花有竹偕。既醉莫嫌诗晚就，行年不似丙丁佳。
戏效荆公作四首·其一
作者：顾清
朝代：明

城东野意动，名园滋华芳。弱柳黄晼晚，夭桃映新阳。循原涉浅渚，连步陟崇冈。兴至陈尊俎，凭高顾江乡。生世间逸少，怀归念王章。东游昨夜梦，川谷永相忘。高柳骈密荫，疏篁延清风。留客广厦宽，沈李冰壶空。梁石介清池，绿波缘芙蓉。日转禽语乐，幽林回短筇。逍遥崇台上，兴入江南峰。长林过朝雨，高堂生微凉。帘幕含霁景，临轩送清觞。遥岑参差碧，远浦明夕阳。渚宫遂寂寞，登楼望川梁。何当溯流辉，汀洲采兰香。早寒信已严，颇得羔裘重。起开西楼钥，坐愁长河冻。阳和逊重阴，飞雪积危栋。红炉照邻壁，蓝尾生怜送。吴江万里天，媚景春如梦。
戏效荆公作四首·其三
作者：顾清
朝代：明
体裁：古风

长林过朝雨，高堂生微凉。帘幕含霁景，临轩送清觞。遥岑参差碧，远浦明夕阳。渚宫遂寂寞，登楼望川梁。何当溯流辉，汀洲采兰香。
戏效荆公作四首·其二
作者：顾清
朝代：明
体裁：古风

高柳骈密荫，疏篁延清风。留客广厦宽，沈李冰壶空。梁石介清池，绿波缘芙蓉。日转禽语乐，幽林回短筇。逍遥崇台上，兴入江南峰。
戏效荆公作四首·其四
作者：顾清
朝代：明
体裁：古风

早寒信已严，颇得羔裘重。起开西楼钥，坐愁长河冻。阳和逊重阴，飞雪积危栋。红炉照邻壁，蓝尾生怜送。吴江万里天，媚景春如梦。
戏效荆公作四首其一
作者：顾清
朝代：明
体裁：古风

城东野意动，名园滋华芳。弱柳黄晼晚，夭桃映新阳。循原涉浅渚，连步陟崇冈。兴至陈尊俎，凭高顾江乡。生世间逸少，怀归念王章。东游昨夜梦，川谷永相忘。
戏简王汝楫
作者：顾清
朝代：明

短日西风木叶飞，游人无处不思归。连廒百室如云峙，肯念吴儿未授衣。
戴宝之祖韶轩翁挽诗
作者：顾清
朝代：明

西风林壑晚凄其，叹息仪刑不可追。天地并临刲股夕，里闾相泣盖棺时。谋深丰芑金楼册，心切苞桑白傅词。翘首玉辉原上路，几人下马读穹碑。
戴溪山挽诗
作者：顾清
朝代：明

海鹤东飞不记程，溪山犹是昔时清。城门傥有重来日，应笑儿童白发生。末俗崎岖巧智多，纷纷夭札柰愁何。青山不尽思公意，落日空闻伐木歌。
戴溪山挽诗·其一
作者：顾清
朝代：明

海鹤东飞不记程，溪山犹是昔时清。城门傥有重来日，应笑儿童白发生。
戴溪山挽诗·其二
作者：顾清
朝代：明

末俗崎岖巧智多，纷纷夭札柰愁何。青山不尽思公意，落日空闻伐木歌。
扬州水关作
作者：顾清
朝代：明

三过扬州十五年，中间日月似流泉。平山花竹隋宫柳，又落东风一梦边。
扶风令
作者：顾清
朝代：明

扶风有健令，战死略阳城。略阳岂无令，城破俨冠缨。飞章报主帅，尽掩张巡名。天监日月昭，狐兔可逃刑。下诏赠官爵，推恩及孤？。忠愤一以雪，义声若雷霆。回看略阳子，澌灭无留形。生世岂不死，所贵死有称。漠北拜苏武，陇西惭李陵。我歌扶风令，永激晋代英。
扶风令
作者：顾清
朝代：明
体裁：古风

扶风有健令，战死略阳城。略阳岂无令，城破俨冠缨。飞章报主帅，尽掩张巡名。天监日月昭，狐兔可逃刑。下诏赠官爵，推恩及孤�。忠愤一以雪，义声若雷霆。回看略阳子，澌灭无留形。生世岂不死，所贵死有称。漠北拜苏武，陇西惭李陵。我歌扶风令，永激晋代英。
承天门迎驾和九和殿讲
作者：顾清
朝代：明

燔燎中天报礼成，六龙回首万人迎。天应不断酬丰岁，臣也何惭继颂声。五色画旗风里掣，九斿云䍐日边明。群公不用频瞻望，皇路年来似掌平。
拙隐
作者：顾清
朝代：明

时方贵巧辩，我口讷如壶。时方务驰骋，我足挛如拘。岂无当世心，老此田园居。方凿不受枘，直钓难为渔。以兹甘静退，庶以全吾初。分井艺黍稷，引绳树松梧。蓄酒为宾燕，明灯课儿书。此外百无事，悠然弄玄珠。山水足清晏，园林堪画图。逍遥遂百岁，从人嗤守株。
招东曙观稼
作者：顾清
朝代：明

少眈耕稼苦无田，马上朝鸡二十年。晚景天留作佳话，赏音人复往同川。槔亭旧葺依深树，风槛新开俯碧涟。明日分秧有前令，酒杯还向绿阴传。
招北野诸公看花
作者：顾清
朝代：明

杏花初发望君来，望君不来桃又开。花开不向枝头看，看取北墙红满苔。
拟中元谒陵
作者：顾清
朝代：明

玉座秋风动紫宸，寝园时祀敕亲臣。云屯松梓衣冠集，月照庭楹俎豆陈。天地有灵钟王气，山陵终古享精禋。词臣欲献甘泉赋，指日皇舆驾翠麟。
拟归
作者：顾清
朝代：明

朝出江南耕，暮归江北休。南北十馀里，往来一叶舟。情欣农亩谐，迹与林塘幽。田父荷锄来，立语依清沟。谓言今岁占，禾麦皆好收。内翰能不嫌，社鼓乐田头。我本农圃人，迷涂始回辀。同心不待召，同气自相求。勤苦谢父老，相依愿千秋。
拟谒泰陵不果还宿僧房再用前韵
作者：顾清
朝代：明

斜日长林散晚晴，群公西上我东行。空瞻洛汭歌神禹，无复甘泉扈长卿。石马风烟悲古道，玉衣絺绘俨平生。愁眠更觉宵天永，滴尽铜龙未肯明。
挹泉
作者：顾清
朝代：明

寒泉出幽谷，上有长松林。我行林谷间，毛发增萧森。脱缨不忍濯，竟日临清深。清深堪娱嬉，感彼潢污池。当其在山时，泓澄亦如斯。皓质本易涅，素心亦难持。谁能幽谷里，相对弄珠玑。
挽慎庵诗成而其配徐孺人讣亦至仍用前韵
作者：顾清
朝代：明

吴天岁暮风雨狂，玉树双陨吴门傍。前者梁鸿后孟光，愁云直掩皋家庄。青天宝婺收精芒，酒浆麻枲及衣裳。身在闺门名在乡，游子秋来思偟偟。封书几逐南雁翔，宫醪本拟称寿觞。恸哭无地歌耆昌，燠寒旨甘谁节量。听绝城乌夜未央，起看明月满天霜，魂兮何之杳空堂。
挽苏廷玉
作者：顾清
朝代：明

到处江湖识此翁，几番倾廪惠疲癃。灵岩山下一片石，叹息高踪已梦中。
敬亭和赏菊联句至十月未已次韵奉谑且为芍药寻盟二首
作者：顾清
朝代：明

开缄奕奕见风神，百过赓酬意转新。栗里黄花偏耐晚，谢庭红药已含春。追攀未觉亭台夐，题品时应翰墨亲。指屈东风宁几日，只愁无地著吟身。间梅依竹几丛丛，曾伴渊明醉屋东。秀质自然天力与，芳香不逐岁华穷。琴尊胜会留清赏，旗鼓骚坛合顺风。走遍凤城车马地，几人高兴与公同。
敬亭和赏菊联句至十月未已次韵奉谑且为芍药寻盟二首·其一
作者：顾清
朝代：明

开缄奕奕见风神，百过赓酬意转新。栗里黄花偏耐晚，谢庭红药已含春。追攀未觉亭台夐，题品时应翰墨亲。指屈东风宁几日，只愁无地著吟身。
敬亭和赏菊联句至十月未已次韵奉谑且为芍药寻盟二首·其二
作者：顾清
朝代：明

间梅依竹几丛丛，曾伴渊明醉屋东。秀质自然天力与，芳香不逐岁华穷。琴尊胜会留清赏，旗鼓骚坛合顺风。走遍凤城车马地，几人高兴与公同。
敬亭见和山行有李杜齐能之句虽主押韵而亦非所当也因歌奉答拜写近怀
作者：顾清
朝代：明

梧槚不杂中林蒸，诗人以来称杜陵。公才本高心独下，退与元白图中兴。山行一篇如见我，扪萝踏雪几凛兢。时从雅淡出奇丽，少年敛手不得矜。三阳改岁万物泰，和气上与游云凝。清河沙河柳色动，近山已有游人登。南飞六骥想回首，足底不见阴山冰。甘泉荷橐事已远，洛桥轫车材弗胜。破除寂寞赖公等，往往邮筒侵夜灯。朝来雪篇更雄富，无复珠贝论升朋。五湖烟艇未许上，灞桥驴子还堪乘。已闻羔韭毕春祀，伫见柴燎中天升。平安夜火报不绝，似有车骑来增增。兰台执简公未老，长杨奏赋吾犹能。扫妖灭怪止一笔，取青媲白应千层。眼前却有两物恼，中山狡兔剡溪藤。
数日不过东园澄夫先生有月桂诗见示且归功于封殖之厚次韵奉答时腊月朔也
作者：顾清
朝代：明

看花久不到墙东，不道寒丛也自红。培殖可能符善颂，故应嘉气与君同。
数日不过西亭忽木兰着三花平生所未睹也涉笔书此招味苓同赏
作者：顾清
朝代：明

天随诗里洞庭船，玉貌云孙故俨然。游遍洛阳曾不见，赏音今日付朱弦。
文仪别予赴会试风甚留宿拈韵赋此为赠
作者：顾清
朝代：明

错指长云怪石尤，海天回首是瀛洲。飙轮未会三山驾，文笔先题五凤楼。到手锦标堪一笑，临岐红烛且须留。前年六博非空兆，有待金羊送綵辀。
文华进讲
作者：顾清
朝代：明

鹄立朱衣正殿东，炉烟飘动讲帷风。百年礼乐逢昌运，乙夜勤劳仰圣躬。毫末岂能裨海岳，精诚直欲感苍穹。邠风无逸前王训，稽首钧天意万重。
文武传芳为李惟中郎中父寿
作者：顾清
朝代：明

公家奕世龙韬学，已会风云取高爵。百年海宇烟尘清，又向雷门见头角。峨嵋剑阁横金天，西连草堂锦水边。雄豪秀润各有得，公独于此当其全。西风使节相如归，公呼诸孙候江湄。遂开高堂称寿卮，锦衣前拜绣帽随。熊罴鹓鹭各有姿，邦人来观啧相语。谁似公家文更武，文谟庙堂武禦侮。天佑公家后方钜，万岁千秋奉明主。
斋居
作者：顾清
朝代：明

日暮浮云尽，瑶空湛虚明。北辰俨中居，列宿环四营。搀抢既不动，彗孛亦潜精。朗月行中街，垂辉彻洞冥。感此念畴昔，忽如初梦醒。泠然遂忘寐，整冠候鸡鸣。层轩荫嘉树，素月流青空。珠光激翠羽，绮丽难为容。起步下中庭，徘徊西复东。童子讶我然，窃语窥窗栊。焦枯望霖雨，隆蕴思泠风。鯈鱼濠梁上，岂识蒙庄翁。
斋居·其一
作者：顾清
朝代：明

日暮浮云尽，瑶空湛虚明。北辰俨中居，列宿环四营。搀抢既不动，彗孛亦潜精。朗月行中街，垂辉彻洞冥。感此念畴昔，忽如初梦醒。泠然遂忘寐，整冠候鸡鸣。
斋居·其二
作者：顾清
朝代：明

层轩荫嘉树，素月流青空。珠光激翠羽，绮丽难为容。起步下中庭，徘徊西复东。童子讶我然，窃语窥窗栊。焦枯望霖雨，隆蕴思泠风。鯈鱼濠梁上，岂识蒙庄翁。
斋居和同馆曹良金刑部韵
作者：顾清
朝代：明

华月分光映列躔，白云元共紫微连。炉熏茗盌还今夕，阁试堂书又隔年。功业要看归宿地，赓酬不碍往来篇。欲驱蹇劣追神骏，拨尽寒灰午夜前。
斋居和同馆曹良金刑部韵
作者：顾清
朝代：明
体裁：七言律诗

华月分光映列躔，白云元共紫微连。炉熏茗碗还今夕，阁试堂书又隔年。功业要看归宿地，赓酬不碍往来篇。欲驱蹇劣追神骏，拨尽寒灰午夜前。
斋居独坐寄三江
作者：顾清
朝代：明

我马今晨已自东，入门灯火夜堂空。浮云不放中天月，古木频号别院风。梦绕白楼千里远，坐围红烛几人同。春来点检诗多少，扈宿陪祠亦有功。
斋居览菽园杂记有感呈三江
作者：顾清
朝代：明

东观紬书共几篇，南宫题草又三年。风流未敢忘前辈，名姓多应愧后贤。云里泰阶星近远，天涯岐路草芊绵。夜来梦好君知否，一棹扁舟野水边。
新安郑氏四节坊
作者：顾清
朝代：明

卫乱共氏理，周兴比干封。义节本天授，褒扬系皇风。閒披新安志，仰企荥阳宗。烈烈四女士，允为男子雄。世运有迁革，英风浩无穷。高闳丽云汉，大字腾蛟龙。在殷比三仁，于宋齐五忠。世有长乐老，此地无经从。
新桥风雨夜泊用生辰饮酒韵
作者：顾清
朝代：明

骤雨飘风不终夕，江山万古横青碧。人生此意要识取，身在乾坤谁主客。神仙十洲更三岛，将相五侯连九伯。当年富贵穷意气，毕竟松林纸钱白。曾闻冠剑画麒麟，复道轩悬赐金石。英声白日飞紫电，高槩云松倚青壁。时移地改须臾事，侧耳清商非旧拍。朱门华屋自荆杞，青雀彩鸾空络绎。岂知此日陶家翁，葛巾曳杖柴桑陌。书生濩落靡所似，少也空空老何益。已从西掖伴群英，又向南宫分半席。太农赋粟几钟庾，奉常书功无寸尺。空江夜眠复何惧，归去扁舟游七泽。
新秋即事
作者：顾清
朝代：明

暮雨残暑尽，官居清可挹。疏栊捲秋幔，流盼伫危级。温凉四时异，心会各有入。鸦啼烟树寒，露下银床湿。抚景怀昔贤，兹地几翔集。新凉信可爱，雨霰行且及。愿言惜芳时，功业期早立。
新舟成约庵期与诸公同泛诗以速之
作者：顾清
朝代：明

兰访新成着钓纶，肩舆从此事平分。云山到处天开画，风水有时川会文。内史空留三泖宅，鸱夷终策五湖勋。高秋一曲凌波调，不是閒人未许闻。
新蔡张孝子以乙丑岁寿七十其子什贰守松江松人为瀛海奇观图以赠为赋长句
作者：顾清
朝代：明

海山桃花千岁红，海日下照珠玲珑。诸山卓立金芙蓉，直上正值浮离宫。飞霞紫气流无穷，缟衣孤骞背青空。下视六合尘溟濛，尘区逼隘鸟触笼。井蛙瓮鸡纷蠛蠓，划然翘首骇所逢。欲往从之渺难踪，先生七十颜如童。前身乃是浮休翁，别来海波几桑蓬。旧游历历宛目中，七还九转非吾功。至行自与神明通，丹台峨峨银阙重。姓名已隶东皇公，他年飙轮许相从。还驾此，鹤来江东。
方洲示役夫
作者：顾清
朝代：明

田夫具畚锸，问我功何始。我功亦汗漫，我屋当素拟。前临有方洲，后枕须曲水。相泥以为深，因以崇我址。亏盈岂予心，一举成二美。行当艺椒兰，且复树梧梓。连村翳桑麻，接畛被穈芑。勉旃相予成，为尔歌至喜。
方石先生季父逸老以宝庆守致仕先生名其居曰悬车旧第宝庆殁先生有诗命次其韵
作者：顾清
朝代：明

执鞭无地候巾车，逸老编中识面初。露冕犹闻下江汉，云山谁与画衡庐。青槐古柏京尘远，寒日西风宰树疏。莫向方岩诵哀些，竹林回首正欷歔。
施先生希禄佐永州有善政秩满借留入为宗人府经历升知云南姚安府惜其迟暮而喜远人之得所依也作三绝句送之
作者：顾清
朝代：明

青衫白发换绯金，二十年来一日心。说与南人应鼓舞，零陵城下有棠阴。三月都城日日风，尘埃不见小桃红。青山满目看行色，一雨朝来秪为公。燕山立马望姚州，极目晴云鸟外浮。记取他年传循吏，冰天桂海一时收。
施先生希禄佐永州有善政秩满借留入为宗人府经历升知云南姚安府惜其迟暮而喜远人之得所依也作三绝句送之·其一
作者：顾清
朝代：明
体裁：七言绝句

青衫白发换绯金，二十年来一日心。说与南人应鼓舞，零陵城下有棠阴。
施先生希禄佐永州有善政秩满借留入为宗人府经历升知云南姚安府惜其迟暮而喜远人之得所依也作三绝句送之·其三
作者：顾清
朝代：明

燕山立马望姚州，极目晴云鸟外浮。记取他年传循吏，冰天桂海一时收。
施先生希禄佐永州有善政秩满借留入为宗人府经历升知云南姚安府惜其迟暮而喜远人之得所依也作三绝句送之·其二
作者：顾清
朝代：明

三月都城日日风，尘埃不见小桃红。青山满目看行色，一雨朝来秪为公。
无题
作者：顾清
朝代：明

世事古来如意少，光阴毕竟自家多。望尘潘岳今何许，带索荣期且漫歌。江槛月寒梅弄影，湖桥春动水增波。无言一卷床头易，消尽西风两鬓皤。
旦起偶书
作者：顾清
朝代：明

起临青镜拂冠巾，又见江南一度春。老觉杖藜行处稳，病于方药试来真。吟思好句翻疑梦，坐爱名山不近人。六十四年多少事，向来何敢道全身。
旧岁三月阻风于清河屯田百户王君致香椿一本涉淮济江颠沛数矣而此特无恙每一顾之心未尝不在淮北也发春伊始移植朝阳赋以志感
作者：顾清
朝代：明

白门斜日阻归航，野老墙头碧玉长。感遇不辞千里别，侨居又是一年强。流光荏苒嗟予老，行路閒关备尔尝。浅薄无能系思忆，宦途留此作甘棠。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉
作者：顾清
朝代：明

正月吴江好放船，雪消冰泮水如天。江头杨柳千千树，记得东风似去年。二月吴江燕子飞，河豚欲上荻芽肥。侬家艇子前洲里，贪看春波忘却归。三月吴江柳正青，柳花飞去半为萍。蔬畦麦陇蔷薇架，妆点田家作画屏。四月吴江正插田，青秧白水暖生烟。回桡转入深村里，只见垂杨不见天。五月吴江赛屈原，红旗画楫满晴川。鸱夷漂泊谁家事，寂寞胥门一炷烟。六月吴江锦作天，青蒲绿柳间红莲。渔郎日见不知爱，空在江边住百年。七月吴江斗巧天，鸡头菱角綵楼前。青裙荡桨谁家女，独自中流唱采莲。八月吴江泊钓船，芙蓉花下绿杨边。鸳鸯一双堪入画，只可遥看莫近前。九月吴江空水鲜，菊花篱落晚霞天。诗中尽说斜川好，不道斜川在眼前。十月吴江大有年，耞声两岸夕阳天。竞舂白粲输官里，不遣乡胥恼夜眠。冬半吴江水未坚，芦花枫叶尚依然。沙头一派天书字，知道鸿飞若个边。腊月吴江更自妍，梅花开近竹林边。王猷可惜空归去，不见新晴雪后天。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其一
作者：顾清
朝代：明

正月吴江好放船，雪消冰泮水如天。江头杨柳千千树，记得东风似去年。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其七
作者：顾清
朝代：明

七月吴江斗巧天，鸡头菱角綵楼前。青裙荡桨谁家女，独自中流唱采莲。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其三
作者：顾清
朝代：明

三月吴江柳正青，柳花飞去半为萍。蔬畦麦陇蔷薇架，妆点田家作画屏。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其九
作者：顾清
朝代：明

九月吴江空水鲜，菊花篱落晚霞天。诗中尽说斜川好，不道斜川在眼前。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其二
作者：顾清
朝代：明

二月吴江燕子飞，河豚欲上荻芽肥。侬家艇子前洲里，贪看春波忘却归。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其五
作者：顾清
朝代：明

五月吴江赛屈原，红旗画楫满晴川。鸱夷漂泊谁家事，寂寞胥门一炷烟。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其八
作者：顾清
朝代：明

八月吴江泊钓船，芙蓉花下绿杨边。鸳鸯一双堪入画，只可遥看莫近前。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其六
作者：顾清
朝代：明

六月吴江锦作天，青蒲绿柳间红莲。渔郎日见不知爱，空在江边住百年。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其十
作者：顾清
朝代：明

十月吴江大有年，耞声两岸夕阳天。竞舂白粲输官里，不遣乡胥恼夜眠。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其十一
作者：顾清
朝代：明

冬半吴江水未坚，芦花枫叶尚依然。沙头一派天书字，知道鸿飞若个边。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其十二
作者：顾清
朝代：明

腊月吴江更自妍，梅花开近竹林边。王猷可惜空归去，不见新晴雪后天。
旧有诵十二月吴江竹枝歌者戏效之得三首而止十一月廿三夜不寐因足成之诗成梦乘马上曲磴地名湖塘遇小儿杜姓者同行论处世之道甚悉·其四
作者：顾清
朝代：明

四月吴江正插田，青秧白水暖生烟。回桡转入深村里，只见垂杨不见天。
时敏将赴宜春以诗留别次韵为赠
作者：顾清
朝代：明

南北舟车日往还，朝簪无奈镜中斑。一杯复此送君去，三径何年共我閒。长谷烟波增怅望，仰山云木待跻攀。春风坐里从容地，不似韩公始抗颜。
时雨用东圃韵写怀兼惠柳木壶矢
作者：顾清
朝代：明

束矢形裁出蓟方，几陪陈榻署东廊。争枭解夺由基巧，失笑曾闻玉女忙。分遗却随诗并至，试投谁合酒先尝。春风有约应非远，拍瓮新醅夜已香。
明妃和汪抑之
作者：顾清
朝代：明

汉朝翁主半家人，临到王嫱国论新。解道怀戎尚忠信，庙堂谁谓少谋臣。宣王六月驾戎车，武帝旌旗万里赊。独以一身宁四海，明妃何恨泣琵琶。
明妃和汪抑之·其一
作者：顾清
朝代：明

汉朝翁主半家人，临到王嫱国论新。解道怀戎尚忠信，庙堂谁谓少谋臣。
明妃和汪抑之·其二
作者：顾清
朝代：明

宣王六月驾戎车，武帝旌旗万里赊。独以一身宁四海，明妃何恨泣琵琶。
明日宴礼部
作者：顾清
朝代：明

大官供帐称殊恩，队舞番歌出内园。礼肃上公尊奭旦，书成新典迈虞轩。雍容不止过三爵，披览何由望九阍。经幄小臣沾醉甚，但歌天保对尧尊。
明日师邵有墙上传诗之作次韵
作者：顾清
朝代：明

似有虹光射屋头，不知人语夜堂幽。呼墙忽得渊明信，能赋真同子建流。便拟续貂嘘冻笔，却惭烧蜡变更邮。玉堂本与兰台近，珠璧寻常岂外求。
明日看牲回作
作者：顾清
朝代：明

尘沙不动午风轻，阊阖西垣小队行。白日正当龙尾道，青山故绕凤凰城。虞郊玉帛群灵格，汉帝旌旗四海平。安得升中告成事，万人歌舞入瑶京。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔
作者：顾清
朝代：明

瑁湖烟水接通波，问讯塘桥路不多。长向北花园下过，归舟齐唱夜游歌。通波门外水烟长，五里红亭浸碧塘。记得儿童游戏日，夏家坟树郁苍苍。十里湖光十里山，山容滉漾水云间。横桥便是中分地，长与游人记往还。水面风来闻磬声，玉虚台殿俯清泠。年来晴雨无凭准，我欲云阶暂乞灵。渐近青山水渐湾，水湾回处正当山。山形飞落青霄凤，水势旋为碧玉环。玉环东转带虹腰，一水东行赴海遥。三百年来文物尽，行人犹自说塘桥。蛇岭高盘翠作堆，玉屏重拥凤飞回。南宫对客披图处，谁道扁舟此日来。顾浦北来山隐隐，张村东下水悠悠。不须细问青乌子，论姓还应我一丘。短垣疏柳枕横塘，中有尚书昼锦堂。落日回舟思无限，渔歌一曲下沧浪。西来一水自山泾，半入塘桥半鹤城。南北回环如有意，往来长得顺流行。万古乾坤一寸心，西风回首二毛侵。青山幸有全归地，敢向烟霞计浅深。执手交期终此地，生游胜事起今年。乌纱一幅青天下，画楫双支绿水前。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其一
作者：顾清
朝代：明

瑁湖烟水接通波，问讯塘桥路不多。长向北花园下过，归舟齐唱夜游歌。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其七
作者：顾清
朝代：明

蛇岭高盘翠作堆，玉屏重拥凤飞回。南宫对客披图处，谁道扁舟此日来。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其三
作者：顾清
朝代：明

十里湖光十里山，山容滉漾水云间。横桥便是中分地，长与游人记往还。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其九
作者：顾清
朝代：明

短垣疏柳枕横塘，中有尚书昼锦堂。落日回舟思无限，渔歌一曲下沧浪。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其二
作者：顾清
朝代：明

通波门外水烟长，五里红亭浸碧塘。记得儿童游戏日，夏家坟树郁苍苍。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其五
作者：顾清
朝代：明

渐近青山水渐湾，水湾回处正当山。山形飞落青霄凤，水势旋为碧玉环。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其八
作者：顾清
朝代：明

顾浦北来山隐隐，张村东下水悠悠。不须细问青乌子，论姓还应我一丘。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其六
作者：顾清
朝代：明

玉环东转带虹腰，一水东行赴海遥。三百年来文物尽，行人犹自说塘桥。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其十
作者：顾清
朝代：明

西来一水自山泾，半入塘桥半鹤城。南北回环如有意，往来长得顺流行。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其十一
作者：顾清
朝代：明

万古乾坤一寸心，西风回首二毛侵。青山幸有全归地，敢向烟霞计浅深。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其十二
作者：顾清
朝代：明

执手交期终此地，生游胜事起今年。乌纱一幅青天下，画楫双支绿水前。
昔司空表圣辞官后预营冢圹与宾客同游世传以为达予葬淑人迫于岁暮功虽未讫而规制定矣营度往还得绝句十二首目之曰生游棹歌非敢仰希先躅亦聊以寄兴云尔·其四
作者：顾清
朝代：明

水面风来闻磬声，玉虚台殿俯清泠。年来晴雨无凭准，我欲云阶暂乞灵。
春圃为医士范凤赋
作者：顾清
朝代：明

尔家文正穷居日，愿为良医惜不得。天章一日面重瞳，四海春风歌庆历。善救不遗天地功，一圃虽小春风同。圃也有穷春不穷，往为尔祖闳家风。
春日与客谈旧事有不能忘者纪以小诗
作者：顾清
朝代：明

贤科采掇误知名，素卷青衣守进呈。两字早从提笔定，白头空愧古人情。洛阳红紫闹春光，五剧三条锦绣香。跬步不诒今日愧，将军一语更难忘。二十年前赋赏花，诗成不敢向人誇。春风东阁分题试，却望青山感物华。城上青山绕凤楼，朝回无事日寻游。白头相望沧江外，冷落西风二十秋。炙手当途势莫攀，书生犹作有无间。绨袍一语风波际，只恐吾人有愧颜。浅薄寻常愧伐檀，衰麻才脱报迁官。清华玉署非常选，可识当时下笔难。欲出家园意万端，几烦飞札下长安。春风坐里双尊绿，添得西州泪不乾。宦途先后上京船，每见搀行费挽牵。明日水平风力便，一般停棹潞河边。官罗新赐印封全，擎出天门众手传。怪道比他颜色异，文皇庚子进来年。
春日与客谈旧事有不能忘者纪以小诗·其一
作者：顾清
朝代：明

贤科采掇误知名，素卷青衣守进呈。两字早从提笔定，白头空愧古人情。
春日与客谈旧事有不能忘者纪以小诗·其七
作者：顾清
朝代：明

欲出家园意万端，几烦飞札下长安。春风坐里双尊绿，添得西州泪不乾。
春日与客谈旧事有不能忘者纪以小诗·其三
作者：顾清
朝代：明

二十年前赋赏花，诗成不敢向人誇。春风东阁分题试，却望青山感物华。
春日与客谈旧事有不能忘者纪以小诗·其九
作者：顾清
朝代：明

官罗新赐印封全，擎出天门众手传。怪道比他颜色异，文皇庚子进来年。
春日与客谈旧事有不能忘者纪以小诗·其二
作者：顾清
朝代：明

洛阳红紫闹春光，五剧三条锦绣香。跬步不诒今日愧，将军一语更难忘。
春日与客谈旧事有不能忘者纪以小诗·其五
作者：顾清
朝代：明

炙手当途势莫攀，书生犹作有无间。绨袍一语风波际，只恐吾人有愧颜。
春日与客谈旧事有不能忘者纪以小诗·其八
作者：顾清
朝代：明

宦途先后上京船，每见搀行费挽牵。明日水平风力便，一般停棹潞河边。
春日与客谈旧事有不能忘者纪以小诗·其六
作者：顾清
朝代：明

浅薄寻常愧伐檀，衰麻才脱报迁官。清华玉署非常选，可识当时下笔难。
春日与客谈旧事有不能忘者纪以小诗·其四
作者：顾清
朝代：明

城上青山绕凤楼，朝回无事日寻游。白头相望沧江外，冷落西风二十秋。
春日将适郊外忽暴风阻行
作者：顾清
朝代：明

二月六日天气恶，捲地黑风吹倒人。却看花柳俱无色，忽讶江山不似春。高卧野人滋懒散，欲飞燕子自逡巡。东园有约不如意，须待来朝理钓纶。
春日杂书
作者：顾清
朝代：明

双翼锦䙰褷，花间任尔栖。春来自多雨，日暮不烦啼。日日花枝上，新声变转娇。何如逐鸣凤，天上协箫韶。清晨戒童子，竹户不须开。昨夜东风恶，苍苔有落梅。庭树谁教种，无端恼客情。昨宵窗外雨，一半是渠声。无事盆池畔，吹萍看藕秧。金鱼前岁放，长得许来长。种花种长春，君子有深意。愿得堂上人，红颜亦如是。凡花皆可爱，萱草更忘忧。未必真能尔，聊将慰远游。
春日杂书·其一
作者：顾清
朝代：明

双翼锦䙰褷，花间任尔栖。春来自多雨，日暮不烦啼。
春日杂书·其七
作者：顾清
朝代：明

凡花皆可爱，萱草更忘忧。未必真能尔，聊将慰远游。
春日杂书·其三
作者：顾清
朝代：明

清晨戒童子，竹户不须开。昨夜东风恶，苍苔有落梅。
春日杂书·其二
作者：顾清
朝代：明

日日花枝上，新声变转娇。何如逐鸣凤，天上协箫韶。
春日杂书·其五
作者：顾清
朝代：明

无事盆池畔，吹萍看藕秧。金鱼前岁放，长得许来长。
春日杂书·其六
作者：顾清
朝代：明

种花种长春，君子有深意。愿得堂上人，红颜亦如是。
春日杂书·其四
作者：顾清
朝代：明

庭树谁教种，无端恼客情。昨宵窗外雨，一半是渠声。
春日杂兴
作者：顾清
朝代：明

东风一梦过南园，吴水吴山兴杳然。经雨落花还似锦，弄风柳絮不成绵。林？夜啸空哀月，江鸟晴飞欲傅天。处处兰桡移白昼，边生终日枕书眠。群山西北翠如烟，三女荒冈草树连。瑶井鹤鸣凡几岁，碧潭龙去不知年。潮平沪渎城头月，花落云间洞里天。千古废兴如昨日，几回窗下掩残编。泛观今古不胜哀，又向江边步绿苔。曾见楚兵回柏举，谁教越女上苏台。君臣得失馀文史，罗绮繁华遍草莱。最恨鸱夷五湖去，胥涛空涌浙江雷。千雉孤城枕碧流，晴天望远自生愁。金羁络绎花边马，玉雾葱茏柳外楼。何处健儿誇仗剑，几年渔父独垂钩。白鸥飞入苍烟里，目断斜阳送去舟。
春日杂兴·其一
作者：顾清
朝代：明

东风一梦过南园，吴水吴山兴杳然。经雨落花还似锦，弄风柳絮不成绵。林？夜啸空哀月，江鸟晴飞欲傅天。处处兰桡移白昼，边生终日枕书眠。
春日杂兴·其一
作者：顾清
朝代：明
体裁：七言律诗

东风一梦过南园，吴水吴山兴杳然。经雨落花还似锦，弄风柳絮不成绵。林�夜啸空哀月，江鸟晴飞欲傅天。处处兰桡移白昼，边生终日枕书眠。
春日杂兴·其三
作者：顾清
朝代：明

泛观今古不胜哀，又向江边步绿苔。曾见楚兵回柏举，谁教越女上苏台。君臣得失馀文史，罗绮繁华遍草莱。最恨鸱夷五湖去，胥涛空涌浙江雷。
春日杂兴·其二
作者：顾清
朝代：明

群山西北翠如烟，三女荒冈草树连。瑶井鹤鸣凡几岁，碧潭龙去不知年。潮平沪渎城头月，花落云间洞里天。千古废兴如昨日，几回窗下掩残编。
春日杂兴·其四
作者：顾清
朝代：明

千雉孤城枕碧流，晴天望远自生愁。金羁络绎花边马，玉雾葱茏柳外楼。何处健儿誇仗剑，几年渔父独垂钩。白鸥飞入苍烟里，目断斜阳送去舟。
春江漫兴
作者：顾清
朝代：明

人间七贵五侯，江湖蒻笠羊裘。细雨鸳鸯沙上，微风舴艋船头。侬家五湖迤东，此意于君更浓。一派桃花流水，十年马首西风。
春试锁院日闻刑部奏举邵郎中天衢任方面众许作诗送行已而得福建按察副使
作者：顾清
朝代：明

剡报初传自棘闱，使星今已向东维。一时戏语今成谶，两月清欢合有诗。云近紫垣明绣豸，日临沧海动朱旗。还朝便作三年别，未放秋霜点鬓丝。
春雨
作者：顾清
朝代：明

麦苗侵垄黍含滋，微雨东来似有期。凉拂画楼分迥野，润兼红杏点清池。丰穰竟惬三农望，造化宁于一物私。想得宸游同众喜，彩帘高捲看飞丝。
春雪敬亭用前韵再答
作者：顾清
朝代：明

西山落日云蒸蒸，漫衍涧谷弥冈陵。晓窗梦破闻扫雪，失喜一笑披衣兴。天街大有隔岁伴，羸马前日犹凌兢。常言三白兆丰稔，民病亟矣天须矜。从风初学柳絮舞，缀树旋作梅花凝。素娥晨朝纷下女，玉龙夜战迷先登。瓦垆烟焰坐不暖，起视胆瓶胶作冰。前年冬温人苦疾，往岁雨多苗弗胜。新春得此喜可说，光景十倍鳌山灯。忘怀一任鸿寄迹，耐久正爱霜为朋。淮西剡曲总佳话，万骑孰与扁舟乘。愁来呼酒径一醉，斟酌不计斗与升。长安薪炭已如玉，又报米价江南增。开门高卧吾岂敢，手挽沟壑嗟无能。登楼望山一舒啸，银屏玉案高崚层。何当致我此中去，看煮雪茗烧枯藤。
春雪敬亭用前韵再答
作者：顾清
朝代：明

西山落日云蒸蒸，漫衍涧谷弥冈陵。
晓窗梦破闻扫雪，失喜一笑披衣兴。
天街大有隔岁伴，羸马前日犹凌兢。
常言三白兆丰稔，民病亟矣天须矜。
从风初学柳絮舞，缀树旋作梅花凝。
素娥晨朝纷下女，玉龙夜战迷先登。
瓦垆烟焰坐不暖，起视胆瓶胶作冰。
前年冬温人苦疾，往岁雨多苗弗胜。
新春得此喜可说，光景十倍鳌山灯。
忘怀一任鸿寄迹，耐久正爱霜为朋。
淮西剡曲总佳语，万骑孰与扁舟乘。
愁来呼酒径一醉，斟酌不计斗与升。
长安薪炭已如玉，又报米价江南增。
闭门高卧吾岂敢，手挽沟壑嗟无能。
登楼望山一舒啸，银屏玉案高崚层。
何当致我此中去，看煮雪茗烧枯藤。
是夕师邵隔墙送酒侑以原韵三叠奉酬
作者：顾清
朝代：明

久雨偏当酒尽时，庭前空羡雨成池。美人肯为呼墙送，狂客何妨秉烛嬉。我辈笑谈为故事，邻家舂爨有馀悲。檐沟又作飘萧响，明日阴晴且莫思。
是日晚独酌小吴山下
作者：顾清
朝代：明

捲却图书坐晚凉，小山松柏共苍苍。本非清庙朱弦器，曾上銮坡白玉堂。圣主湛恩宽雨露，美人嘉赠比琳琅。一杯自劝忽成醉，明日扁舟真故乡。
是日晚独酌小吴山下·其一
作者：顾清
朝代：明

捲却图书坐晚凉，小山松柏共苍苍。本非清庙朱弦器，曾上銮坡白玉堂。
是日晚独酌小吴山下·其二
作者：顾清
朝代：明

圣主湛恩宽雨露，美人嘉赠比琳琅。一杯自劝忽成醉，明日扁舟真故乡。
晚坐东轩睹水木山亭知为夏忠靖公赐第感旧怀贤得绝句八首
作者：顾清
朝代：明

乾坤身世五湖萍，南北风尘两鬓星。独坐小轩成一笑，平生到处有山亭。紫藤苍柏间三峰，曲槛回轩面面通。四十年来忘不得，连甍如雾此堂空。重到长安迹屡移，南峰小院亦崔嵬。梨花槛格蒲萄架，勾引乡园入梦思。绝壁连弯秀几重，清池倒浸玉芙蓉。别来往事那堪记，总付西轩一笑中。小作山林窄作池，一亭飞起桂丛西。长沙旧迹文皇赐，千载都人路不迷。东墙绿水带逶迤，北户连峰涌翠眉。正是皇州佳丽处，草堂容我坐吟诗。长沙厚德魏安阳，禹绩东南泽更长。坐挹遗踪想明盛，又从东里到文襄。水土平来泽国秋，陈红相望十三州。于今此意从谁语，惟有江淮日夜流。
晚坐东轩睹水木山亭知为夏忠靖公赐第感旧怀贤得绝句八首·其一
作者：顾清
朝代：明

乾坤身世五湖萍，南北风尘两鬓星。独坐小轩成一笑，平生到处有山亭。
晚坐东轩睹水木山亭知为夏忠靖公赐第感旧怀贤得绝句八首·其七
作者：顾清
朝代：明

长沙厚德魏安阳，禹绩东南泽更长。坐挹遗踪想明盛，又从东里到文襄。
晚坐东轩睹水木山亭知为夏忠靖公赐第感旧怀贤得绝句八首·其三
作者：顾清
朝代：明

重到长安迹屡移，南峰小院亦崔嵬。梨花槛格蒲萄架，勾引乡园入梦思。
晚坐东轩睹水木山亭知为夏忠靖公赐第感旧怀贤得绝句八首·其二
作者：顾清
朝代：明

紫藤苍柏间三峰，曲槛回轩面面通。四十年来忘不得，连甍如雾此堂空。
晚坐东轩睹水木山亭知为夏忠靖公赐第感旧怀贤得绝句八首·其五
作者：顾清
朝代：明

小作山林窄作池，一亭飞起桂丛西。长沙旧迹文皇赐，千载都人路不迷。
晚坐东轩睹水木山亭知为夏忠靖公赐第感旧怀贤得绝句八首·其八
作者：顾清
朝代：明

水土平来泽国秋，陈红相望十三州。于今此意从谁语，惟有江淮日夜流。
晚坐东轩睹水木山亭知为夏忠靖公赐第感旧怀贤得绝句八首·其六
作者：顾清
朝代：明

东墙绿水带逶迤，北户连峰涌翠眉。正是皇州佳丽处，草堂容我坐吟诗。
晚坐东轩睹水木山亭知为夏忠靖公赐第感旧怀贤得绝句八首·其四
作者：顾清
朝代：明

绝壁连弯秀几重，清池倒浸玉芙蓉。别来往事那堪记，总付西轩一笑中。
晚归即事
作者：顾清
朝代：明

城头官柳绿交加，日日斜阳集乳鸦。湖海书生羸马背，春来通算九移家。
晚步中庭侍人褚氏问今三月半耶曰然笑曰京中日日思归今归来九月矣喜溢颜面予闻而欣然记以小诗
作者：顾清
朝代：明

京华日日想閒居，今日林间九月馀。怪道春来多乐事，朝云此语亦堪书。
曹定庵寿八十一
作者：顾清
朝代：明

九山南下富林庄，横浦斜连八曲塘。长向云霄目双凤，独馀霜柏峙高冈。诗书盛有诸孙继，齿发谁如暮景强。八十春秋重起算，广成今在水云乡。
月桂秋香送刘生还宜春应举
作者：顾清
朝代：明

月桂生月宫，一月一开落。逢秋气弥盛，芬馥遍寥廓。世人望影空裴？，刘郎自是神仙才。兄弟相携月中去，正值秋风花烂开。嫦娥玉手亲折赠，双枝香满黄金台。
月桂秋香送刘生还宜春应举
作者：顾清
朝代：明
体裁：古风

月桂生月宫，一月一开落。逢秋气弥盛，芬馥遍寥廓。世人望影空裴�，刘郎自是神仙才。兄弟相携月中去，正值秋风花烂开。嫦娥玉手亲折赠，双枝香满黄金台。
月楼为杨尚絅赋
作者：顾清
朝代：明

飞盖桥头踏月华，顺流东去是君家。晓风依约凭阑处，隔浦金盆漾浅沙。层轩高栋切云浮，纵有阑干不碍秋。谁在隔江歌水调，清寒重忆广庭游。
月楼为杨尚絅赋·其一
作者：顾清
朝代：明

飞盖桥头踏月华，顺流东去是君家。晓风依约凭阑处，隔浦金盆漾浅沙。
月楼为杨尚絅赋·其二
作者：顾清
朝代：明

层轩高栋切云浮，纵有阑干不碍秋。谁在隔江歌水调，清寒重忆广庭游。
月溪行送杨士宜叶
作者：顾清
朝代：明

黄龙浦南明月溪，溪水带月流清辉。明珠百斛自天泻，白虹一道无声驰。涵清毓秀无与泄，君家草堂偏得之。百年流泽潜灌注，森然玉树生阶墀。伯也早蹑青云梯，接武仲季连孙枝。孙枝晚出秀而整，夐立青琐增门楣。河阳白云忽在念，回首却望溪堂归。是时青春三月暮，溪柳绿暗飞黄鹂。入门喜色可想见，萱枝玉佩扶重闱。留司禹钧面丹渥，西川孟博垂金绯。池边芳草林下竹，三年不见情依依。人间至乐亦有几，如君况是青阳时。都门送君酌君酒，感我双鬓秋蓬飞。君不见谷阳城南瑁湖上，垂杨一径通幽栖。五年梦想不可到，极目松梓空烟霏。诸孙长大儿子老，相将不辨某与谁。盛年一去难再得，好事入手无濡迟。酒阑君去我独立，遥见江路飞红旗。
月食复圆和师邵
作者：顾清
朝代：明

八万神工七宝精，为谁残缺为谁盈。苍茫直恐冰轮尽，次第还当玉座明。万国山河仍旧影，中军笳鼓送馀声。卢仝此夕应无寐，吟倚霜台到五更。
有怀味苓赋诗未就闰八月廿三夜梦与诵之有所更定而不甚明了寤而足成
作者：顾清
朝代：明

西亭桥下路逶迤，中有幽人双鬓丝。长年读易懒出户，逢人把酒亦吟诗。山田十亩自云足，车盖满城浑不知。何当便了閒居赋，为说推敲梦里时。
有怀约斋先生用前韵奉寄
作者：顾清
朝代：明

学海驰声四十年，归来霜月几回圆。春晖寸草俱无恨，轩冕山林共一天。乡论古今西洛社，寿觞先后北山筵。题诗转益莼鲈思，久矣诸公乐事偏。
有感
作者：顾清
朝代：明

了知非是不能忘，六十年来梦几场。掩却残书坐深夜，一灯依旧短檠光。
有草名雁来红者茎叶如鸡冠而无花得霜红甚俗呼老少年或画以贻樗翁良德南夫因赋以为寿予亦继作
作者：顾清
朝代：明

凉风过林薄，众绿俱以萎。嫣然丛苇间，见此春花姿。物变理趋朽，化工岂其私。老螳缘其颠，顾盼如有思。物情怜晚荣，予亦怀安期。因之发孤咏，持玩惜芳时。
有菊为盛德彰赋
作者：顾清
朝代：明

江南人家誇有竹，君家有竹还有菊。延年一脉是仙传，不数江头千亩绿。茅檐萧洒纸窗净，竹阑宛转苔阶曲。畦分种别人事尽，雨沐风晞生意足。八月欲尽九月初，霜风渐高木叶枯。邻家萧条我富贵，金钗玉佩罗庭除。湘累放逐怨枯槁，渊明亦为五斗驱。南阳老人空寿考，食粟饮水终痴愚。不如先生生长太平世，读书卖药至老不受樊笼拘。菊花本是萧散物，亦自乐与君为徒。自从入京师，十年无地容挥锄。盆栽担买不快意，梦中往往寻郊居。老去君方厌尘土，病来我正思江湖。青山何日遂东去，一舟定与鸱夷俱。疏篱矮屋时入眼，枫叶芦花堪画图。此时我家菊亦盛，亭馆亦可罗尊壶。君来不惮百里远，我能无酒为君沽。长安在西向东笑，只恐春风桃李背面偷揶揄。
望云
作者：顾清
朝代：明

青天多白云，游子嗟别亲。白云飞扬随处见，极目亲舍徒伤神。徒伤神，情何极，一回仰天一沾臆。春风绿酒金台前，恨不随云堕亲侧。云可望，不可攀，但愿亲寿如南山，又如长江东注之波澜。富贵有时来，难驻惟朱颜，亲年无恙百事閒。劝云一卮，祝云南飞。向我高堂前，荫我椿树萱花枝。无使秋霜容易凋华滋，游子西风江上归。
望云思亲图
作者：顾清
朝代：明

白云飞空往复还，行人道上坐长叹。亲庭偶与云路值，云飞宁与人相关。梁公去来几千载，抚卷为君增叹嘅。天涯望云伤客心，膝前一刻千黄金。
望露筋庙作
作者：顾清
朝代：明

荒陂下残日，疏木出古祠。伊昔露筋媛，明灵此栖迟。渺然葭苇乡，挺此冰玉姿。仙骨谅已蜕，英风浩无涯。想当野宿日，宁与庙食期。颓垣不踰肩，缺瓦苔参差。不知春秋祀，有土能不遗。堂堂七尺躯，冠带称男儿。婉婉形势途，所觊在一资。使当生死际，宁复顾四维。念此欲下拜，风樯浩南驰。沧波望不尽，目极空烟霏。
朱文宿侍御移居东邻与孚若过访席间联句得二韵明日足成
作者：顾清
朝代：明

莫厌移居客过频，为君深喜得芳邻。诗书二十年前会，乡国三千里外身。河水未冰鱼正美，江船近到酒犹新。独惭蹇劣非公辈，还许青云接后尘。
杂书五首·其一
作者：顾清
朝代：明

唐家重考牧，毛仲最承恩。开筵待宋璟，速客烦至尊。宾从满高堂，日晏湛清樽。把盏不及釂，飘风送回轩。主人不敢讶，四座悄无言。何异百鸟群，仰视孤凤骞。良史剧善绘，丹青俨如存。何当得再拜，一醒尘目昏。美人鲜妆坐，膝下锦绷儿。珍果半衔袖，黄柑带青枝。可爱故不与，绕床牵母衣。文举方四岁，掉头扬青眉。得果尚取小，焉能为尔嬉。荠堇不同味，萧兰不共根。云鹏与斥鴳，所乐各有存。本是麋鹿性，而当絷缨繁。缨繁已自困，更使舞当轩。方将龁野槁，难报刍秣恩。抚事意不适，掩书翻自疑。皇穹降民德，圣言岂予欺。云胡康庄道，蹶入千仞溪。皮伤毛焉附，巢破卵则危。同舟济江海，生死理共之。宁当风波际，篙楫自纷披。曲突见谓早，焦头竟何裨。永念竦毛骨，中宵起呼衣。展转竟达旦，欲言当语谁。妾本田家女，出身事蚕桑。十三学抛梭，十五成文章。二十嫁夫婿，上堂奉姑嫜。伯姒调鸣瑟，小姑弄金簧。清声激四坐，欢乐殊未央。回眸忽自失，羞涩归下房。明灯发图史，彤管有遗芳。先哲岂予侮，永矢期勿忘。
杂书五首·其三
作者：顾清
朝代：明
体裁：古风

荠堇不同味，萧兰不共根。云鹏与斥鴳，所乐各有存。本是麋鹿性，而当絷缨繁。缨繁已自困，更使舞当轩。方将龁野槁，难报刍秣恩。
杂书五首·其二
作者：顾清
朝代：明
体裁：古风

美人鲜妆坐，膝下锦绷儿。珍果半衔袖，黄柑带青枝。可爱故不与，绕床牵母衣。文举方四岁，掉头扬青眉。得果尚取小，焉能为尔嬉。
杂书五首·其五
作者：顾清
朝代：明
体裁：古风

妾本田家女，出身事蚕桑。十三学抛梭，十五成文章。二十嫁夫婿，上堂奉姑嫜。伯姒调鸣瑟，小姑弄金簧。清声激四坐，欢乐殊未央。回眸忽自失，羞涩归下房。明灯发图史，彤管有遗芳。先哲岂予侮，永矢期勿忘。
杂书五首·其四
作者：顾清
朝代：明
体裁：古风

抚事意不适，掩书翻自疑。皇穹降民德，圣言岂予欺。云胡康庄道，蹶入千仞溪。皮伤毛焉附，巢破卵则危。同舟济江海，生死理共之。宁当风波际，篙楫自纷披。曲突见谓早，焦头竟何裨。永念竦毛骨，中宵起呼衣。展转竟达旦，欲言当语谁。
杂书五首其一
作者：顾清
朝代：明
体裁：古风

唐家重考牧，毛仲最承恩。开筵待宋璟，速客烦至尊。宾从满高堂，日晏湛清樽。把盏不及釂，飘风送回轩。主人不敢讶，四座悄无言。何异百鸟群，仰视孤凤骞。良史剧善绘，丹青俨如存。何当得再拜，一醒尘目昏。
李叔渊父寿七十八
作者：顾清
朝代：明

世味真应染指休，太行千亩即菟裘。天书有宠红裁锦，春酒无时绿满瓯。到处烟霞宜杖屦，会心花鸟自林丘。新年八十相将近，更伴庄椿一度秋。
李太史宗易母恭人边氏寿七十
作者：顾清
朝代：明

夫君东海接棠阴，令子西垣早盍簪。纪德未惭群彦后，升堂已是十年心。尊中月滟秋容满，诰里鸾回御墨深。向夕后堂歌吹沸，锦绷重抱玉森森。
李太夫人麻氏寿八十
作者：顾清
朝代：明

高堂秋色避春辉，四坐金绯拥绣帷。宝副六珈明綵翠，锦袍双鹤动烟霏。青云并见诸孙贵，黄阁新迎驷马归。愿学鲁人歌燕喜，百龄长得奉音徽。
李徵伯挽诗·其一
作者：顾清
朝代：明

鸣雨送残夜，青灯黯无光。坐念绝代人，今古永相望。美德岂足恃，令我初志荒。忽复疑梦假，衾襚已充箱。掩涕不忍视，起步空徊徨。忆昨听鹤亭，与君初接言。神交四千里，从此成弟昆。诵我避水书，意气蔼兰荪。十年事几变，俯仰犹旦昏。已矣萧朱心，伤哉复谁论。间岁苦离索，旧游若云萍。与君每共叹，忍复此长瞑。元龙按近甸，旦暮涕已零。遥遥两汪子，此信何时聆。虚檐团云影，永夜双烛荧。清欢可复继，即此成千龄。数短得气清，才高与时龉。黄鹄当摩空，岂复须再举。乃知摧折意，造物忍如许。空梁飘素帷，幽架落残楮。矫首青云衢，槐黄泪如雨。元宾既无禄，长吉亦早亡。古人泪未尽，今子重夭伤。憎能岂天心，念此谁纪纲。綵㡛饰文木，袭君锦绣肠。下入三泉底，千秋长閟藏。惟应箕尾际，永夜腾光芒。生死犹寤寐，昔人屡言之。梦君执我手，明言两无疑。问死恨草草，怀存亦依依。及论重来理，调笑名我痴。肯綮出妙语，徘徊指还岐。幽林犹彷佛，高垄俨崔嵬。永念结沉痛，萧条谁与归。
李徵伯挽诗其一
作者：顾清
朝代：明
体裁：古风

鸣雨送残夜，青灯黯无光。坐念绝代人，今古永相望。美德岂足恃，令我初志荒。忽复疑梦假，衾襚已充箱。掩涕不忍视，起步空徊徨。
李徵伯挽诗其四
作者：顾清
朝代：明
体裁：古风

数短得气清，才高与时龉。黄鹄当摩空，岂复须再举。乃知摧折意，造物忍如许。空梁飘素帷，幽架落残楮。矫首青云衢，槐黄泪如雨。
李方伯挽诗
作者：顾清
朝代：明

玉节新移自汴郊，缄题千里托神交。有怀旱岁为霖雨，无地青山酹束茅。南楚遗民怨芳草，西江归榇泣潜蛟。诸郎不忝长平裔，云路争看丽九苞。
李谷泉七十
作者：顾清
朝代：明

虚皇台殿五云边，有客閒居七十年。仙籍溯源来苦县，家山回首是琴川。神骖野鹤时过海，手植檐松欲造天。昨夜瑶坛霜月下，焚香犹诵蕊珠篇。
杏东
作者：顾清
朝代：明

为觅董仙家，春山满杏花。朝阳三亩地，返照一林霞。厚德初乡里，幽栖几岁华。长生容我问，应不在丹砂。
村居杂兴六首
作者：顾清
朝代：明

屋东小堤长半里，疏柳成行荫秋水。无风时复一叶飞，有风终夜鸣不已。庭前蔷薇好枝叶，初秋落残冬更发。虽无颜色媚西风，甘与贞松待霜雪。石榴经霜红满枝，前年三月移根时。珠囊玉醴纤手擘，幽人为尔惊栖迟。盆池养莲期看花，两年不发吁堪嗟。浮萍叶死水痕长，微波蹙蹙跳鱼虾。梅花吾侪之故人，寂寞短篱今五春。迟唤南邻锦囊客，月明为返罗浮魂。灵均沈湘陶令死，篱下寒香久无主。江边一笑倚清秋，烂漫西风几今古。
村居杂兴六首·其一
作者：顾清
朝代：明

屋东小堤长半里，疏柳成行荫秋水。无风时复一叶飞，有风终夜鸣不已。
村居杂兴六首·其三
作者：顾清
朝代：明

石榴经霜红满枝，前年三月移根时。珠囊玉醴纤手擘，幽人为尔惊栖迟。
村居杂兴六首·其二
作者：顾清
朝代：明

庭前蔷薇好枝叶，初秋落残冬更发。虽无颜色媚西风，甘与贞松待霜雪。
村居杂兴六首·其五
作者：顾清
朝代：明

梅花吾侪之故人，寂寞短篱今五春。迟唤南邻锦囊客，月明为返罗浮魂。
村居杂兴六首·其六
作者：顾清
朝代：明

灵均沈湘陶令死，篱下寒香久无主。江边一笑倚清秋，烂漫西风几今古。
村居杂兴六首·其四
作者：顾清
朝代：明

盆池养莲期看花，两年不发吁堪嗟。浮萍叶死水痕长，微波蹙蹙跳鱼虾。
村田乐
作者：顾清
朝代：明

绕屋桑麻接稻塍，夜斋灯火读书声。老翁睡熟东窗里，梦在斜川曳杖行。
杜古狂寿意二首·其一
作者：顾清
朝代：明

杜郎胸中富丘壑，笔墨到处生烟云。名高价重爱者众，入眼太半疑非真。君家此卷得何易，无乃意气相感此老始肯留心神。洞门阴阴六月寒，石角下坠临奔湍。湍崖逆上不知几百里，别有琪花瑶草烂漫无由看。仙人宴坐长松下，风髯飘萧貌閒暇。山童拾得紫芝归，笑指蓬莱问灵驾。灵驾参差晓未还，洞庭林屋有无间。风烟不杂人间世，云气遥通海外山。海外相逢今几秋，蟠桃一熟岁行周。主人六十正年少，更约花开寻旧游。东华老人七十强，全家旧住古钱塘。湖山绕屋凝清光，圣人北狩开明堂。云从金舆飞渡江，尔来百年双阙傍。老眼厌见车尘黄，心思湖山归路长。高堂晓日悬蓬桑，湖山忽在堂中央。瑶台仙人古衣裳，飘萧鬓发临匡床。松风吹花满山香，麻姑远来称寿觞。身骑白鹿青丝缰，仙姬一双婉清扬。金桃玉醴各有将，青鸾飘摇云际翔。阿母欲下云苍苍，老人再拜承寿昌。吾皇寿域开八荒，云飞川泳皆康庄。千载白云还帝乡，何必湖山怀一方，呜呼何必湖山怀一方。
杜古狂寿意二首其一
作者：顾清
朝代：明
体裁：古风

杜郎胸中富丘壑，笔墨到处生烟云。名高价重爱者众，入眼太半疑非真。君家此卷得何易，无乃意气相感此老始肯留心神。洞门阴阴六月寒，石角下坠临奔湍。湍崖逆上不知几百里，别有琪花瑶草烂漫无由看。仙人宴坐长松下，风髯飘萧貌閒暇。山童拾得紫芝归，笑指蓬莱问灵驾。灵驾参差晓未还，洞庭林屋有无间。风烟不杂人间世，云气遥通海外山。海外相逢今几秋，蟠桃一熟岁行周。主人六十正年少，更约花开寻旧游。
杜竹泉六十二寿诗
作者：顾清
朝代：明

竹林娟好石泉纡，林下幽人六十馀。裹药岁烦红印纸，画容新试碧霞裾。尧年舜历资延引，二竖三彭待扫除。慎勿求仙想遗世，羡门依旧海滨居。
来鹤楼次周北野韵
作者：顾清
朝代：明

江上楼成记鹤来，鹤飞江外几徘徊。仙人不作临皋梦，游子新从洛下回。天末远风传嘹亮，竹间斜月见毰毸。何时重续城南会，高咏南飞送一杯。
杨从龙郑采东二给事钩考边储临别有赠
作者：顾清
朝代：明

计省忧时纡庙略，夕郎承诏出边城。八州分野占星气，一路风云拥使旌。经国理财当世务，登车揽辔古人情。微吟不尽临岐赠，伫想嘉猷答圣明。
杨启祥金兰
作者：顾清
朝代：明

煮胶和金金作泥，捣蓝染楮光砑脂。杨郎醉把离骚词，幽意已在沅湘湄。须臾光风荡朝曦，林隈水曲皆春姿。丛石卧羊低竹枝，紫茎绿叶芳菲菲。佳人远游春不归，蘼芜绿满孤帆迟。愁来罢琴抚瑶徽，临图更觉同心稀。愿采芳香遥寄之，江湖阔远波浪危，空梁落月渺予思。
杨妃
作者：顾清
朝代：明

汉家妃子度金微，裂面西风损黛眉。教得后来人解事，只从金屋抚番儿。
杨西潭赋天香玉兔赠三儿行次韵为谢
作者：顾清
朝代：明

一气分职司炎凉，商飙夕起回朱光。玉蟾飞出海中央，金波万丈开银塘。上有木犀蟠古香，荫以青云漱玉浆。垂辉布彩遍圆方，吐生亿载毛如霜。注目广寒腾紫芒，五豝但说驺虞良。亦有白凤昭明昌，玄霜捣成和桂芳。下与浊世开昏狂，圣人食之齐彼苍。彼二子者空驰翔，悬崖擘空彩翠彰。谁其作者关西郎，妙思不受铢分量。翻思少日膂力刚，吮豪探韵誇用强。偶然朱衣许成章，八分遂使三军张。小儿学步试登场，一番已挫铅刀铓。南州才士真堵墙，又逐阳侯观渺茫。高飞为颉低为颃，秀才但祝今年康。五茸西北天衢长，五星再启文明祥。新图玉轴文锦装，新篇古制来柏梁，小生何以副称扬。绿烟荡漾清晖旁，一段丽景难为详。走观连日隘里坊，为君珍袭重缥缃。留与上林春日并将，珊瑚珉玉赋旁唐。
杨青驿怀原复佥宪先寄原鲁
作者：顾清
朝代：明

千里漳河欲尽头，美人曾此驻兰舟。图南暂息云中羽，拱北重瞻海上楼。眉宇几时消鄙吝，江湖到处长离忧。皇华会有嵩呼事，先遣双鱼报早秋。
松南书屋为章先生赋
作者：顾清
朝代：明

吴松自昔诗书国，得似君家亦未多。缃帙牙签数椽屋，百年相继住烟萝。中舍仙游不可招，依然旧隐傍江皋。云礽见说多才俊，有日天风起凤毛。
松南书屋为章先生赋·其一
作者：顾清
朝代：明

吴松自昔诗书国，得似君家亦未多。缃帙牙签数椽屋，百年相继住烟萝。
松南书屋为章先生赋·其二
作者：顾清
朝代：明

中舍仙游不可招，依然旧隐傍江皋。云礽见说多才俊，有日天风起凤毛。
松守喻侯讣至有感
作者：顾清
朝代：明

万事无言已盖棺，蜀江回首是青山。浮生毕竟谁寿夭，客路从知有往还。千古桐乡终祀邑，他年汉史或须班。令人转觉巢由贵，不与醯鸡杂瓮间。
松山
作者：顾清
朝代：明

种松傍青山，因与青山名。山耶不知松，松亦两忘形。天风夜半来，共作江涛声。清境不易到，新图空复情。千秋无我弃，相携斸仙苓。
松岩
作者：顾清
朝代：明

孤松何亭亭，孤生岩之阿。俯视千仞溪，仰瞻郁嵯峨。嵯峨不可攀，劳心其如何。空谷无馀音，伐檀有遗歌。惟应负苓子，千载重来过。
松岭长春为周淳甫母寿
作者：顾清
朝代：明

匡山回望翠成林，春色分明此地深。雨露独承千载润，冰霜不异一生心。高标彷佛丹梯外，佳气氤氲碧涧浔。何日潘园奉周览，东风十里步清阴。
松江判府史君瑭廉靖爱民民亦爱之董漕还便道省亲赋以为寿
作者：顾清
朝代：明

洛川老人古耆英，七十九年生太平。室中孟光年稍长，云冠鹤袂长裙青。斑衣五采双鹭明，五年从宦江南行。王程有暇许归觐，千里周道迂双旌。江南之政惠以清，民歌甘棠歌所生。河阳板舆止偏侍，亦有具庆无荣名。洛川之乐无与京，我作新诗遥寄声。愿言百岁齐不老，看取棠阴江外成。
松江歌送吴宿威太守
作者：顾清
朝代：明

松江之水清若空，松江之流浩无穷。西起太湖东距海，馀波直去通瀛蓬。桑麻黍稌夹两岸，极目四望烟云重。横塘直浦一百二十交灌注，往往云雨兴蛟龙。自从神禹来，图牒朗昭融。孙龙肇启号，伯言继疏封。李唐作邑元建郡，遂与三吴齐长雄。圣朝疆域遍四海，岁事半资苏与松。诸贤经济各有以，蘋藻独荐双崖翁。我生不及际全盛，尚见诸仓盈济农。何人巧作忧民计，颠倒簿领资顽凶。徵科岁滋储廪竭，对面无地寻窠踪。前年己巳及庚午，诸湖积雨江发洪。流尸塞道官束手，有识仰面吁苍穹。张公复始喻公赞，五年补葺无遗功。衢槐未成京兆死，拦街竹马悲儿童。使君五马今复东，江头父老情喁喁。望君不来待君久，眼中几见旌旗红。老人有怀言莫通，我歌松江写其衷。歌声有竟情莫终，总在使君心耳中。呜呼安得此江还似双崖日，归钓鲈鱼作野翁。
林塘晓霁
作者：顾清
朝代：明

海日初照天苍凉，远村近村浮浅黄。垂杨两岸不见水，中间一道开天光。游蜂薨薨高下飞，乳燕拂水翻乌衣。老农携锄放田水，平陂簇簇秧针肥。
枫桥与文瑞天民别兼简乡里诸公
作者：顾清
朝代：明

重洗红螺捲翠帘，阖闾城外雨毵毵。青山旧识如东道，画楫相将类左骖。旅食几年仍蓟北，离怀千种又江南。前途渐远须分手，更欲留连待酒酣。
枫桥望虎丘
作者：顾清
朝代：明

阖闾葬后三千岁，霸气销沈虎亦亡。留得当时旧园寝，重重楼阁祀空王。
枯木睡禽
作者：顾清
朝代：明

皇仁覃八荒，虞网解三面。小鸟深山中，独宿不惊眄。
枯木竹石为郑节之题
作者：顾清
朝代：明

霜凋孤桐树，槎牙碧琅玕。夜半山月出，飞下两青鸾。幽人适不寐，清影上阑干。
柯学士先生所种二柏树歌
作者：顾清
朝代：明

君不见刘保斋、柯竹岩，一时名声齐斗南。文鹓孔翠赤霄上，遗迹世人争竦瞻。玉堂之南双翠柏，传是竹岩先生手所植。我来抚玩不忍去，树底犹疑有行迹。忆初种来今几年，高标已见摩云天。雨淋日炙长苔藓，虬须龙甲皆苍然。斜阳独立双树阴，寒天老气转萧森。丈夫有作期百世，此物岂异甘棠林。我歌双柏篇，继彼角弓吟。古人已恨材难用，何处悠悠语此心。
桂林谭君教吾松六年甚得士子心忽闻罢去相与骇叹而莫知所从徐考其名与君之为人正相反也于其行诗以白之
作者：顾清
朝代：明

花自含仁絮自飞，春风着物本何私。秪应鶗鴂中宵起，不尽芳兰九畹滋。江月有情千里共，湘流无恙此心知。瑞莲池上题诗在，总是诸生去后思。
桐隐为龚九成赋
作者：顾清
朝代：明

凤凰起丹穴，不息凡木枝。飞飞度中州，正值轩虞时。六律既以谐，九德被弦徽。回瞻紫山岑，青桐映朝曦。醴泉漱其根，祥飙扇萎蕤。一敛赤霄羽，永日共娱嬉。由来千仞心，岂有稻粱思。黄鹄淩紫烟，一往无还期。云鹏六月息，荒忽经天池。古来高尚徒，不必皆颍箕。终南隔人世，达士供一嗤。方寸有万里，何须裂冠緌。我歌桐隐篇，想象卷阿诗。君王富车马，迟尔看来仪。
桥亭成有作呈南村约庵诸公
作者：顾清
朝代：明

田野歌平政，舆梁揭胜亭。翚飞天不尽，鳌镇物常宁。吉梦先经始，丰年协地灵。白头何幸也，还此照清泠。
桧亭示和涯翁慈恩寺二诗次韵奉答
作者：顾清
朝代：明

慈恩寺前海子头，谢傅锦衣怀昔游。委巷曲街人尽改，石桥斜日水还流。山林本是当时意，霖雨何期此日收。莫唱阳春满都下，明朝传入凤凰楼。宝坊高处凤城头，山色湖光引胜游。山作青龙平地起，湖分白练绕城流。觥船屡向松阴泻，棋局长教月下收。回首车尘红十里，都人应起望仙楼。
桧亭示和涯翁慈恩寺二诗次韵奉答·其一
作者：顾清
朝代：明

慈恩寺前海子头，谢傅锦衣怀昔游。委巷曲街人尽改，石桥斜日水还流。山林本是当时意，霖雨何期此日收。莫唱阳春满都下，明朝传入凤凰楼。
桧亭示和涯翁慈恩寺二诗次韵奉答·其二
作者：顾清
朝代：明

宝坊高处凤城头，山色湖光引胜游。山作青龙平地起，湖分白练绕城流。觥船屡向松阴泻，棋局长教月下收。回首车尘红十里，都人应起望仙楼。
桧亭见和催菊韵奉答
作者：顾清
朝代：明

绕遍秋城看菊花，清狂都放此君家。淋漓醉墨烦教护，剩费东墙几幅纱。秋花元不似春花，清冷秾华各当家。昨夜午风亭上醉，一般银烛照笼纱。由来雪桧与霜花，岁晚相看共一家。乱插满头君莫笑，几人白发映乌纱。
桧亭见和催菊韵奉答·其一
作者：顾清
朝代：明

绕遍秋城看菊花，清狂都放此君家。淋漓醉墨烦教护，剩费东墙几幅纱。
桧亭见和催菊韵奉答·其三
作者：顾清
朝代：明

由来雪桧与霜花，岁晚相看共一家。乱插满头君莫笑，几人白发映乌纱。
桧亭见和催菊韵奉答·其二
作者：顾清
朝代：明

秋花元不似春花，清冷秾华各当家。昨夜午风亭上醉，一般银烛照笼纱。
梅竹月横幅
作者：顾清
朝代：明

罗浮仙子跨青鸾，午夜凌风觐广寒。十二楼中都不寐，大家齐凭玉阑看。
梦中得四句如咏讲筵事者
作者：顾清
朝代：明

翠幕光中黼坐开，觚棱初日照春台。缃函未启中人捧，玉辇才临正殿回。
梦作朝退步至南亭诗有步入南亭路不难落花红衬紫苔斑之句感而有作
作者：顾清
朝代：明

一自看花入上林，溪山长是梦中寻。不知谁辟南亭路，又向朝回发短吟。
梦入大第若官府有冠帔如命妇者肃容出果实为礼皆大如瓜将别赠以砚其言意之委曲不能详也记之以诗
作者：顾清
朝代：明

海霞流光五色烂，瑶花风吹香不断。曲廊转入迷近远，朱帘素壁光凌乱。青衣传言凤凰啭，云鬟十二梳未遍。金龙水寒粟生钏，银屏窈窕深不见。朱扉哑然开半扇，屋梁初日晃如练。当轩揖我使我先，神清度远不敢眄。遗我五花文玉砚，雕盘异果珠琲粲，入手光辉不能辨。鸣鞘一声来天上，回身踏破梅花帐。
梦登连阁甚高敞前绕群山松影披拂檐下真异境也赋诗八句而记其半漫识于此
作者：顾清
朝代：明

高阁凌虚拂紫霄，四檐轩敞接连鳌。千岩对起龙蛇窟，两足亲登凤鸟巢。
椿庭日永寿王慕雪
作者：顾清
朝代：明

仙木凌云拥画堂，重帘窣地映青阳。旧家人物今谁健，閒处光阴此更长。花亚锦屏催送酒，烟斜石鼎看添香。八千亦是人间岁，况有斑衣侍尚方。
樗老
作者：顾清
朝代：明

君不见麝憎脐、鸡恶尾，又不见豹患皮、象患齿。苏张戮辱韩白菹，全神乃在支离子。东吴杨翁太古民，妙诀早受南华君。尽将智巧付时辈，甘与樗栎同轮囷。阖闾城西云水阔，南北舟航日阗噎。春花秋月闭门看，八十年来几兴灭。泥龟曳尾宁诧神，沟断庙尊俱失真。万牛回首歌孔柏，少陵岂是知心人。樗日老，翁日健，尘海桑田几回变。人道孙枝却不如，前年选入明光殿。
樗老杨翁挽诗
作者：顾清
朝代：明

昔年同馆士，频岁泣霜风。又接樗翁讣，其如洛社空。行身汉阴叟，避世鹿门翁。渐觉沧洲远，烟波日夜东。道为无心得，才因不用全。子看青琐贵，身到白头年。太史春秋志，中台琬琰镌。新坟才四尺，佳气日苍然。海雁依时到，庭花不再红。通家锦囊在，入室穗帷空。歌哭同杯酒，江湖想钓筒。真淳那复见，落日起悲风。
樗老杨翁挽诗·其一
作者：顾清
朝代：明

昔年同馆士，频岁泣霜风。又接樗翁讣，其如洛社空。行身汉阴叟，避世鹿门翁。渐觉沧洲远，烟波日夜东。
樗老杨翁挽诗·其三
作者：顾清
朝代：明

海雁依时到，庭花不再红。通家锦囊在，入室穗帷空。歌哭同杯酒，江湖想钓筒。真淳那复见，落日起悲风。
樗老杨翁挽诗·其三
作者：顾清
朝代：明
体裁：五言律诗

海雁依时到，庭花不再红。通家锦囊在，入室繐帷空。歌哭同杯酒，江湖想钓筒。真淳那复见，落日起悲风。
樗老杨翁挽诗·其二
作者：顾清
朝代：明

道为无心得，才因不用全。子看青琐贵，身到白头年。太史春秋志，中台琬琰镌。新坟才四尺，佳气日苍然。
次姚絅庵韵
作者：顾清
朝代：明

少年学步希攀龙，后生先辈殊而同。文场接轸借光价，海月下照沧江虹。当时庠序总豪俊，公于其间尤长雄。岁行壬子我忝窃，公意夙与神灵通。黄旗捷足走夜半，隐若平地行丰隆。升沉不作时世态，江头别酒双壶崇。刘蕡何必下李邰，云龙竟尔乖相从。虚名我亦自知我，厚抱世岂能忘公。南安一世仅小试，梁栋已奏苏湖功。至今诸生诵遗训，有若汉士希林宗。閒居诗笔老益进，人意所澹公偏浓。犬马之龄亦奚有，大篇投赠何舂容。祓除牛舌鸡口秽，涤荡柳眼梅花风。寒林索莫幽谷閟，顷刻万景回春融。尘区奔走三十载，微命岂不悬青穹。樯掀舟舞几阽殆，梦中每想垂纶翁。致君有意苦才薄，击壤且逐康衢童。养鱼池南鹤泾北，归来两见春花红。去时众雏皆长大，丹玉冠顶黄金瞳。长鸣一声起烟际，哀怨似吊吴臣忠。洛阳羁客竟不返，草堂空锁青山松。小奴获稻试春酿，一瓮晓熟天门冬。弧南光烛斗牛分，诸老百福神皆充。相携一笑醉花底，便可写入丹青中。不作云台卧华顶，亦合桓荣陪李躬。寻思却恨公不饮，未怕北海尊罍空。
次尤南渠元吉韵
作者：顾清
朝代：明

尧民仁寿歌尧极，万里欢声动殊域。老臣衰病得归来，尚欲两疏希仲伯。青春灯火连生宴，几夕狂眸乱朱碧。朱碧荧煌皆帝祉，赐金本为馀生拟。箧中抖擞兔园编，夜案犹堪课孙子。若论天平何敢云，君无多谈触监史。
次日夜酌用前韵
作者：顾清
朝代：明

明朝尘海各西东，莫惜清欢此夜中。韵好不妨还用雪，杯深那复畏冲风。阅来世事常多感，语到心期每自同。飞矢夺枭成一笑，插花犹忆醉南宫。插花犹忆醉南宫，尊酒三年此会同。嘉绩已看书上考，醉吟何惜到春风。楸枰的历棋分角，壶耳铿鍧矢跃中。回首不堪凝望眼，白云长满五湖东。
次日夜酌用前韵·其一
作者：顾清
朝代：明

明朝尘海各西东，莫惜清欢此夜中。韵好不妨还用雪，杯深那复畏冲风。阅来世事常多感，语到心期每自同。飞矢夺枭成一笑，插花犹忆醉南宫。
次日夜酌用前韵·其二
作者：顾清
朝代：明

插花犹忆醉南宫，尊酒三年此会同。嘉绩已看书上考，醉吟何惜到春风。楸枰的历棋分角，壶耳铿鍧矢跃中。回首不堪凝望眼，白云长满五湖东。
次晚风雪又作用前韵
作者：顾清
朝代：明

玉龙飞天从万虬，下与白凤窥红楼。天人剪水碧云霄，幻作万宝无人收。晚来疾风振林谷，时复乱牛同一牟。蒋生扁舟泊何处，纵有美酒还堪愁。进之病骨近始苏，旅食岂为鱼羹留。炉灰拨残红烛短，谁与再倾双玉舟。一夫失所是予责，二气迭胜非人谋。夜阑寒甚欲就枕，解带却愧狐重裘。
次石楼太史和陈时雨大行刘汝中中舍东圃联句韵
作者：顾清
朝代：明

病学安心未有方，清斋聊欲寄僧廊。檐花细雨思公甚，尘海西风为底忙。薝卜定应谁共嗅，醍醐遥羡独先尝。石翁妙语清人骨，吟断东轩一缕香。
次韵三江赐玉有述
作者：顾清
朝代：明

团云瑩润截肪齐，亲见承恩出禁闺。不比兰支汎觿佩，直从银赏到金犀。馀辉毕竟还瀛屿，珍贡遥应度合黎。九十武公方德进，循墙无事首频低。
次韵三江赐玉有述
作者：顾清
朝代：明
体裁：七言律诗

团云莹润截肪齐，亲见承恩出禁闺。不比兰支汎觿佩，直从银赏到金犀。馀辉毕竟还瀛屿，珍贡遥应度合黎。九十武公方德进，循墙无事首频低。
次韵世卿方伯西园牡丹
作者：顾清
朝代：明

名花开日百花残，春到清明意已阑。馀赏自非天力与，芳心争得巧工攒。开元胜会连资福，锦石幽丛转静观。翘首荆溪三百里，几时相对捲帘看。
次韵中秋无月
作者：顾清
朝代：明

一年好景三秋半，把酒还思玉宇寒。细雨不堪论旧约，痴云空自恼清欢。江头几处凭阑望，天上何人倒影看。拟续新声歌水调，长虹终夜绕豪端。
次韵伍松月都宪松江感事
作者：顾清
朝代：明

本无仙术可休粮，举目乡关两鬓霜。忽枉新吟话畴昔，如观旧俗饱仓箱。当时经画垂金石，几日飘扬趁秕糠。复古周宣仗申甫，老生翘首颂康穰。
次韵伯明谢九和灯圆
作者：顾清
朝代：明

火蛾市里珠论斗，面茧筵中芡满盘。犹记薰风初作穟，不知春雪解成团。圆疑藻井重光漏，美在灵砂一粒丹。食罢乡心渺无赖，江楼灯月好谁看。
次韵前人自寿且请入会
作者：顾清
朝代：明

物生天壤间，孰与天运长。日月有薄蚀，蛟龙有晦藏。木贱乃多寿，花妍类无香。先生学古士，文不数班杨。名场四十载，万足争奔忙。遗珠满暗室，袖手不下堂。德充诱斯浅，神胜体益康。譬彼姑射仙，无伤亦莫伤。时于苍生病，中宵起徬徨。嘉辰集同社，作诗代暄凉。洛俗遵教礼，颍评公否臧。终当齿末坐，不作攒眉狂。
次韵十峰病起写真
作者：顾清
朝代：明

不见文园又几朝，一杯仙露渴全消。戏书重挽千钧弩，试饮还欹五石瓢。吟对馆松犹翠羽，起看宫柳欲青条。生绡昨日看图画，更觉红颜比昔韶。
次韵叶竹窗有怀鹤滩惟馨
作者：顾清
朝代：明

城头西日淡寒辉，回首同游迹渐微。华表不归丁令鹤，带围空褪沈郎衣。多情转益黄花病，上药难医白发稀。惟有九山长不变，自从相识见崔巍。
次韵启衷给事病后见寄
作者：顾清
朝代：明

宋玉杨朱各有悲，杜陵曾借草堂资。由来造物多儿戏，毕竟风流是我师。梦里青山休作意，眼前黄卷足新知。春风几日开西馆，聊欲携尊问所疑。
次韵唐清之见寄
作者：顾清
朝代：明

旧西湖上小亭台，远道时时梦里回。懒散一身今我有，升平三策待君恢。病多野客传方与，閒有山人送酒来。若论午桥吾岂敢，竹间深径倘容开。
次韵望居庸
作者：顾清
朝代：明

连山限夷夏，中断出奇雄。绝地蟠金锁，横天结翠幪。尘沙飞不到，羊马贡还通。今日班司马，谁铭瀚海功。
次韵杨崇周有怀见寄
作者：顾清
朝代：明

手披红印启封题，回首龙山落日西。别路十年云几变，王孙何处草还萋。心期晻霭川原隔，时节参差土炭低。为马为龙自君道，可能怀宝视群迷。
次韵水村书王山农梅花诗后
作者：顾清
朝代：明

少年冲雪探梅时，那识溪山有险夷。今日短筇遥伫立，无言空咏老农诗。老农应未兴全空，犹有湖船倚短篷。待得春风消息透，六桥都在暗香中。
次韵水村书王山农梅花诗后·其一
作者：顾清
朝代：明

少年冲雪探梅时，那识溪山有险夷。今日短筇遥伫立，无言空咏老农诗。
次韵水村书王山农梅花诗后·其二
作者：顾清
朝代：明

老农应未兴全空，犹有湖船倚短篷。待得春风消息透，六桥都在暗香中。
次韵王用常下第写怀
作者：顾清
朝代：明

漫说龙蟠与蠖伸，亨衢何遽不为迍。才如贾谊宁终斥，美若陈平岂惯贫。岐路只于忙里错，头颅须识本来真。眼前掬水翻荷地，一笑相看剩几人。
次韵用常有怀见寄兼送三儿失举还京因以自叹之作二首
作者：顾清
朝代：明

茅屋藜灯对雨然，小桥西畔竹篱边。天涯莫道浑忘却，久矣西斋一榻悬。休从场屋论功名，晚达何须让早成。八十前头看梁颢，白袍元是一书生。
次韵用常有怀见寄兼送三儿失举还京因以自叹之作二首·其一
作者：顾清
朝代：明

茅屋藜灯对雨然，小桥西畔竹篱边。天涯莫道浑忘却，久矣西斋一榻悬。
次韵用常有怀见寄兼送三儿失举还京因以自叹之作二首·其二
作者：顾清
朝代：明

休从场屋论功名，晚达何须让早成。八十前头看梁颢，白袍元是一书生。
次韵畏庵太守罢郡后作
作者：顾清
朝代：明

鸰原接羽忆当年，梓里亲耕召父田。正好棠阴看露冕，谁令清瑟改朱弦。池鱼岂识焚城火，塞马还留偃盖天。莫学君家老仙伯，云台从此便高眠。
次韵石东滹都宪咏台中松竹二首
作者：顾清
朝代：明

傲霜凌雪到参天，曾见春花几度妍。光引赤墀朝上日，秀分苍柏晚来烟。人疑灵物风雷变，我视孤根铁石坚。何待他年歌蔽芾，大夫新律自超然。抚遍檐松偃蹇枝，小窗惊见玉参差。却看尘土无容地，似与琴尊有素期。声散午风醒客梦，影分凉月动吟髭。虞庭正议箫韶事，莫遣伶伦左右知。
次韵石东滹都宪咏台中松竹二首·其一
作者：顾清
朝代：明

傲霜凌雪到参天，曾见春花几度妍。光引赤墀朝上日，秀分苍柏晚来烟。人疑灵物风雷变，我视孤根铁石坚。何待他年歌蔽芾，大夫新律自超然。
次韵石东滹都宪咏台中松竹二首·其二
作者：顾清
朝代：明

抚遍檐松偃蹇枝，小窗惊见玉参差。却看尘土无容地，似与琴尊有素期。声散午风醒客梦，影分凉月动吟髭。虞庭正议箫韶事，莫遣伶伦左右知。
次韵秦凤山旧岁颁历喜雪
作者：顾清
朝代：明

初元新朔遍尧天，衔袖彤庭快睹先。武接夔龙曾此地，梦回霄汉已三年。卿云又属赓歌里，飞雪应消喜气前。白首长林更何事，只将多稼拟春田。
次韵答尤元吉
作者：顾清
朝代：明

少日游歌伴，惟君实俊英。连飞才岂后，幸会我方丁。望道如瞻华，紬书若泛溟。本期同晚翠，而独借春荣。逐队升金马，联辉傍玉衡。五云环帝宅，列宿拱元精。往事嗟投杼，平生几折肱。全身宁论得，学道敢希名。尺寸时频揣，锱铢亦细称。青云珠履客，沧海雪鸥盟。竹径门初启，桃蹊荫已成。不求元避悔，无爱复谁憎。种玉思分润，栽兰欲藉馨。酒杯通大道，诗律写幽贞。锦绣三千段，空灵一寸扃。晚云低树密，落月到床明。调燮存刀匕，行藏付寝兴。故人无我弃，时诵日新铭。
次韵答张拱辰
作者：顾清
朝代：明

张籍经年病卧家，纷纷九陌自繁华。春风为遣江南信，拂杀龙泉旧剑花。中朝文献几名家，每见殷勤访国华。尽有声名动京邑，未应消瘦学梅花。
次韵答张拱辰·其一
作者：顾清
朝代：明

张籍经年病卧家，纷纷九陌自繁华。春风为遣江南信，拂杀龙泉旧剑花。
次韵答张拱辰·其二
作者：顾清
朝代：明

中朝文献几名家，每见殷勤访国华。尽有声名动京邑，未应消瘦学梅花。
次韵答申天锡都阃
作者：顾清
朝代：明

忆在严城听霜角，青绫坐拥灯花落。将军裔本申包胥，部曲勇过王镇恶。腰间龙纹七宝刀，壮气直与燕山高。誓将沙漠靖狐鼠，肯为班行论雁羔。诗来遣我怀南浦，一片旌旗送笳鼓。儒生为将今几人，解与三军道酸苦。
次韵答陈鲁南
作者：顾清
朝代：明

魏阙江湖总帝臣，碧山金马亦平分。机云此日真无恨，随陆当年也未文。清浅几湾松谷水，飘摇一片海天云。只应细雨斜风调，未可群仙上界闻。
次韵送冯濯庵亚卿扈从巡边
作者：顾清
朝代：明

祖道衣冠尽列卿，早凉天气兽袍轻。飞龙正协防边令，司马新兼足饷名。紫塞封疆犹瀚海，红云城阙俨神京。王师不作犁庭战，须使遐方识圣情。
次韵顾德章冬夜失鸡
作者：顾清
朝代：明

望断城南尺五天，赤冠金距故昂然。江鸥日落犹能舞，塞马风高不受牵。飞入五坊应赐锦，梦回三市已登筵。明年许我山中去，烂煮黄肥醉谪仙。
次韵马文明光禄和冯子佩雨中观莲
作者：顾清
朝代：明

山花何如水花洁，江乡又作三年别。银潢一派写秋光，绿浪红云几明灭。孤标不藉阑槛护，皓质岂因泥滓涅。江梅冲寒面如玉，岩松积岁髯疑铁。清严淑丽各有态，根性已是多生结。铜池碧影落天镜，东轩未到吾能说。一泓便有五湖意，造物信可儿童窃。翠盘跳珠散凉雨，梦回晓枕声未绝。恍疑误入水仙府，万队红妆拥旌节。鉴湖终期明主赐，云锦只恐天机撤。书生俭算亦有计，胜赏直与吟诗折。
次韵高颐元
作者：顾清
朝代：明

长忆城东走看春，转头俱作白头人。插花骑马知非事，把笔题诗故有神。悬圃岂知鸾掖贵，玉芝谁数上方珍。青冥剧有追攀意，只恐真仙不易邻。
次高进之生辰韵
作者：顾清
朝代：明

老夫初度元正节，六十三回月廿三。白发欺人不可奈，青山对酒欲辞酣。元从识字先知一，未到通方解指南。径躐寸阶今未敢，家徒四壁早能堪。心香一瓣惟宣父，赘学千岐断晦庵。归老幸逢新化理，迂疏未悔腐儒谈。晴檐映日黄绵煦，阴磴扪萝玉佩毵。苍柏转深霜后色，红蕉暗结雨中甘。层峰浥浥初融雪，绝巘霏霏欲上岚。斗正尧天开泰运，尘清瀚海罢征骖。从伶且止南飞奏，听与吴农赋八蚕。
次高进之韵
作者：顾清
朝代：明

读书思力行，挟策几凝想。纷纷事酬对，顾影数离像。譬彼旱岁槔，久矣困俯仰。知言何敢云，有愧钟期赏。
武举锁院对月有怀孙贞甫
作者：顾清
朝代：明

广庭风柝转三更，坐拥青绫看月生。明月故人江外去，一尊谁与饯东城。
武城县
作者：顾清
朝代：明

孤城赤立倚官河，隔水人家亦未多。怪得连坊表科第，宣尼曾此听弦歌。
毕府丞父母同寿
作者：顾清
朝代：明

高槐荫庭风日清，花罗剪春香雾轻。金屏翠帷尊两楹，门前车马来倾城。美人一双弹玉筝，双歌南飞献长生。凤雏衔书仪帝廷，紫鸾诏书天与荣。瑶环涓秀瑜珥晶，书香三世连科名。膝前拜舞綵衣明，人间此乐岂易并。愿吹济水添瑶觥，灵椿不凋萱不零，年年珠履花间迎。
毛閒翁百岁预寿
作者：顾清
朝代：明

天子十四载，昭阳纪灵辰。间翁寿百岁，弧筵启青春。孙子天上归，板舆奉慈亲。扶携献春酒，盛事倾海滨。我明始驭宇，元气会九垠。历岁三十馀，六合熙同仁。翁实生此时，所得固已淳。葆真遗世网，委顺随化钧。自从结发来，白首如一晨。譬彼凌寒松，本异凡卉伦。动息有至理，往来无杂宾。閒居谈往事，听者疑古人。尝言十六七，文皇当北巡。金舆映朝日，目睹天人真。自攀鼎湖龙，五拜重光新。虽微海田变，冠盖几湮沦。念此劝翁饮，无负尊前身。南山晚更绿，时菊长精神。悠然东篱下，想见无怀民。愿得假羽翼，杖几承清尘。作诗预为寿，转盻莺花瞵。从今岁一篇，积卷如车轮。
毬杖行
作者：顾清
朝代：明

击毬本戎戏，毬杖取南中。云帆下河曲，专使董成功。此物本轻细，连艘竟何庸。春秋富当宁，典学希商宗。荡心圣有戒，传闻岂雷同。舟行不可问，为尔心忡忡。
水仙扇面
作者：顾清
朝代：明

瑶池不见董双成，清梦依依绕玉京。岁晚相逢洛川路，一江寒碧月空明。
水仙扇面
作者：顾清
朝代：明

银杯侧西风，罗襦不禁冷。空江月落时，想象孤鸿影。
永感堂为同年王威远赋时自郧阳入朝过家上冢
作者：顾清
朝代：明

客意逢秋自感伤，还将此意赋君堂。儿童岂识晨昏乐，老大空惊岁月忙。闾里有人誇昼锦，乾坤无地答春阳。惟应一点忠贞志，青史千秋表义方。
江中阁浅次金缓斋韵
作者：顾清
朝代：明

浦口停帆换小舟，故人家近不须愁。竹林隐约分岐路，禾廪高低见有秋。千古心期嗟击磬，百年功业类藏钩。吴江一道看如带，可是先生志未休。
江中阁浅次金缓斋韵·其一
作者：顾清
朝代：明

浦口停帆换小舟，故人家近不须愁。竹林隐约分岐路，禾廪高低见有秋。
江中阁浅次金缓斋韵·其二
作者：顾清
朝代：明

千古心期嗟击磬，百年功业类藏钩。吴江一道看如带，可是先生志未休。
江西傅生复立其远祖学士初庵书院于其乡体斋宗伯先生属为赋诗
作者：顾清
朝代：明

前朝学士有闻孙，能读家书习旧闻。远道不辞来上国，名山时为访遗文。青毡次第还初观，白马联翩向暮云。遥忆精庐清夜永，一灯还与列斋分。
池莲着十花中一朵自房中复起楼子旧未尝见也
作者：顾清
朝代：明

十朵参差一样红，綵楼重起绿房中。不知物理关人事，为有文章夺化工。官路晓槐阴密映，客堂春草梦先通。白头笑我长林下，时傍西风候塞鸿。
池莲著一花用前韵报诸公约花开就赏
作者：顾清
朝代：明

不知风叶展青罗，愁断南湖水调歌。汉女有情先委佩，洛妃无伴独淩波。峰头玉井难为配，画里金屏不啻过。已洗青尊酌芳露，要看文旆倚云萝。
沂州谷生尝从张友山学能诗善医工画梅家有园亭之胜比自京师还同馆陈君德卿作云山别意诗以赠邀予同赋
作者：顾清
朝代：明

亭亭空外云，蔼蔼云中山。云山苍茫自今古，江湖游人时往还。黄金台前杨柳枯，奚奴青丝提玉壶。挽君征骖酌君酒，握手目送飞鸿孤。花光三昧传者少，山翁老去谁同调。一命常怀拯溺心，十全每奏回生效。长安车马日逢迎，五侯七贵皆知名。拂衣东去不返顾，何异黄鹄摩空征。舞雩坛前春信早，园亭尽说君家好。肩舆何日径敲门，坐咏云山藉芳草。
沈士登初入学梦人诵诗有细丝曾钓海鳌来之句是岁集选得富春丞乃子陵隐处因赠此诗
作者：顾清
朝代：明

梦里金鳌忆细丝，桐江只在富春西。久知万事皆前定，肯向浮生叹不齐。坐上溪山明画鹢，人间岁月等醯鸡。两株松外千竿竹，吟得新诗到处题。
沈廷用以尺籍事来京却归赋别
作者：顾清
朝代：明

老去江湖气未消，欲将长剑倚云霄。十年几作登楼梦，一笑元非折简招。枥下尽馀宛騕袅，军中谁是霍嫖姚。浩歌一曲指归路，白鹤城西又晚潮。
沈惟馨之赴举也予既有诗和陈刚中韵送之矣今再寄七律一首
作者：顾清
朝代：明

凤凰台下簇雕鞍，台上云封十二阑。日炫龙光钟阜晓，空蟠虎气石城寒。凌风有梦排天阙，鞭石何由泛海澜。吹彻紫箫天似水，月明犹想独乘鸾。
沈春庭示旧诗次韵
作者：顾清
朝代：明

当年谁见玉堂花，信手题诗只漫誇。两家人事今粗定，共领红香亦未赊。
沈石田画为敬所阁老题
作者：顾清
朝代：明

桐树江头夏日长，沈沈水色映山光。幽人倚立桐阴里，消受閒边一味凉。经纶事重国恩深，心忆青山未许寻。忽见石田新画障，一时高兴满云林。神仙上界犹官府，清世閒行有几人。了却盐梅霖雨事，还公林下水边身。
沈石田画为敬所阁老题·其一
作者：顾清
朝代：明

桐树江头夏日长，沈沈水色映山光。幽人倚立桐阴里，消受閒边一味凉。
沈石田画为敬所阁老题·其三
作者：顾清
朝代：明

神仙上界犹官府，清世閒行有几人。了却盐梅霖雨事，还公林下水边身。
沈石田画为敬所阁老题·其二
作者：顾清
朝代：明

经纶事重国恩深，心忆青山未许寻。忽见石田新画障，一时高兴满云林。
沈石田画为敬所阁老题东亭之东有丛竹竹外有松望之翳如也三江移竹于北墙而分其半植之南轩各赋一诗因次其韵·其一
作者：顾清
朝代：明
体裁：七言绝句

东墙飞来两青松，北墙新篁阴更浓。主人有意物两遂，凤自凤兮龙自龙。
沈石田画杨君谦僧普泰雪夜谈玄图
作者：顾清
朝代：明

石田山水此第一，仪曹鲁山迹亦奇。月明满天雪在地，听取两翁无语时。
沙河主人后园枣实甚繁感而有述
作者：顾清
朝代：明

牡丹红径尺，一败即空枝。枣花大于米，结实反累累。世途争外骛，衒巧复矜奇。仪衍雄辩说，潘陆姱文辞。华藻炫缃素，声名倾一时。终然木强子，铭功汉鼎彝。
沙阳徐复礼持曹宗孝书来却归省亲还赴南雍秋试
作者：顾清
朝代：明

剑岭西南不断青，七峰罗立凤冈横。弦歌里俗誇新尹，江海奇珍见此生。远信恰随春雁至，归心先逐暮云征。扶摇更觉南溟近，为想西风六翮轻。
河间道中遇雪次何汝诚韵
作者：顾清
朝代：明

冒雪登车倚酒酣，日高犹自怯风严。不须更问春消息，已有天花压帽檐。
泊七宝镇
作者：顾清
朝代：明

春来三月未登山，此夜偏舟暂当閒。怪底剑光藏不得，舟人齐指斗牛间。
法驾导引 读蕳斋法驾导引词有感拟作五首 其一
作者：顾清
朝代：明
体裁：词

骖龙驾，骖龙驾，龙驾引鸾旌。罗列三光俱在下，青云回首玉皇城。风露杳冥冥。
法驾导引 读蕳斋法驾导引词有感拟作五首 其三
作者：顾清
朝代：明
体裁：词

雷隐隐，雷隐隐，列缺挟飞车。一掷火铃三万里，人间何处着妖邪。归路海天霞。
法驾导引 读蕳斋法驾导引词有感拟作五首 其二
作者：顾清
朝代：明
体裁：词

金风袅，金风袅，飞佩度银泓。仙袂六铢凉似水，抟桑东望火云蒸。回首指蓬瀛。
法驾导引 读蕳斋法驾导引词有感拟作五首 其五
作者：顾清
朝代：明
体裁：词

歌万寿，歌万寿，稽首玉宸尊。下视九州云五色，群龙济济会天门。一气俨长存。
法驾导引 读蕳斋法驾导引词有感拟作五首 其四
作者：顾清
朝代：明
体裁：词

祥云起，祥云起，云起四天明。宝月宫中光气满，流黄一道坠明星。万寿圣人生。
法驾导引·读蕳斋法驾导引词有感拟作五首
作者：顾清
朝代：明

骖龙驾，骖龙驾，龙驾引鸾旌。罗列三光俱在下，青云回首玉皇城。风露杳冥冥。金风袅，金风袅，飞佩度银泓。仙袂六铢凉似水，抟桑东望火云蒸。回首指蓬瀛。雷隐隐，雷隐隐，列缺挟飞车。一掷火铃三万里，人间何处着妖邪。归路海天霞。祥云起，祥云起，云起四天明。宝月宫中光气满，流黄一道坠明星。万寿圣人生。歌万寿，歌万寿，稽首玉宸尊。下视九州云五色，群龙济济会天门。一气俨长存。
泗泾晓发
作者：顾清
朝代：明

梦醒沧江月上初，依稀听得唱吴歈。推篷欲认停舟处，已过前村十里馀。
泰和萧生将赴临汀驿留三日为予写真赋此为赠
作者：顾清
朝代：明

本自烟江坐钓矶，春风强使著荷衣。不知面目从来假，更与萧郎问是非。南望临汀路八千，皇华四牡日纷然。江湖或有商岩相，倘可因君送上天。
泰和萧生将赴临汀驿留三日为予写真赋此为赠·其一
作者：顾清
朝代：明

本自烟江坐钓矶，春风强使著荷衣。不知面目从来假，更与萧郎问是非。
泰和萧生将赴临汀驿留三日为予写真赋此为赠·其二
作者：顾清
朝代：明

南望临汀路八千，皇华四牡日纷然。江湖或有商岩相，倘可因君送上天。
洞庭春宴为徐子容太史母寿用己未送归省韵
作者：顾清
朝代：明

林屋山深春昼迟，桃花成实柳花飞。里门驻节父老喜，膝下奉觞游子归。三洞鱼龙闻广乐，两峰云日丽晴晖。不知宫锦筵前舞，何似当年五綵衣。
浣溪沙·庚午二月廿二日书感时水后疫疠盛行守臣美迁去部使者方加税督责甚严
作者：顾清
朝代：明

陌上风花半欲飞。楼头更著筦弦催。伤心自起探斜晖。燕子作双翻水去，蜂儿成阵采香归。园林谁为管芳菲。
海屋添筹
作者：顾清
朝代：明

沧海尘飞是几秋，北堂花甲数方周。试寻孝子无穷意，尽下仙人未了筹。红日傍檐晴可爱，绿萱当砌足忘忧。只应尽醉长春酒，同送飙轮过弱流。
海棠四首
作者：顾清
朝代：明

濯锦江头富贵花，何年流落海天涯。玉人二八空闺里，岁岁因君感物华。屑玉涂坯艳一丛，内园开处锦屏幪。何人错认杨妃醉，泪湿春风忆梦中。日暖风暄人意慵，海棠正向此时红。谁云花好能消恨，花恨于人更不同。香颊潮红亸翠襦，绛唇微吐滴胭脂。游丝不动日停午，斜倚东风若有思。
海棠四首·其一
作者：顾清
朝代：明

濯锦江头富贵花，何年流落海天涯。玉人二八空闺里，岁岁因君感物华。
海棠四首·其三
作者：顾清
朝代：明

日暖风暄人意慵，海棠正向此时红。谁云花好能消恨，花恨于人更不同。
海棠四首·其二
作者：顾清
朝代：明

屑玉涂坯艳一丛，内园开处锦屏幪。何人错认杨妃醉，泪湿春风忆梦中。
海棠四首·其四
作者：顾清
朝代：明

香颊潮红亸翠襦，绛唇微吐滴胭脂。游丝不动日停午，斜倚东风若有思。
海虞施君精地理卜筮之学别予南去约以高秋会于云间走笔有赠
作者：顾清
朝代：明

浮世纷纷未有涯，著朱骑马遍京华。相逢尽访君平肆，归去谁同博望槎。林下晚风催试葛，雨前新火待烹茶。高秋为有扁舟兴，白鹤城西是我家。
涯翁七十寿诗二首
作者：顾清
朝代：明

睿皇初运岳生贤，留付神孙秉化权。一代盛名今古绝，五朝隆眷始终全。山龙不露弥纶手，桃李都归长养天。回望玉堂趋走地，不知何以祝长年。午桥长夏日如年，吏散瀛洲聚锦筵。黄阁衣冠诸老外，清时钟鼓百花前。閒情好鸟鸣深树，往事浮云澹远天。惟有老人南海上，祥光夜夜绕台躔。
涯翁七十寿诗二首·其一
作者：顾清
朝代：明

睿皇初运岳生贤，留付神孙秉化权。一代盛名今古绝，五朝隆眷始终全。山龙不露弥纶手，桃李都归长养天。回望玉堂趋走地，不知何以祝长年。
涯翁七十寿诗二首·其二
作者：顾清
朝代：明

午桥长夏日如年，吏散瀛洲聚锦筵。黄阁衣冠诸老外，清时钟鼓百花前。閒情好鸟鸣深树，往事浮云澹远天。惟有老人南海上，祥光夜夜绕台躔。
涯翁与二汪饮襄陵酒闻清来留一尊见待已而尽之赋一醉二首清至首以见示敬和
作者：顾清
朝代：明

江湖无地著心宽，梦里尊前一笑欢。来晚尚馀三日恨，春风只得半醒看。黄阁归来绿野宽，诸生时得奉清欢。吴泉晋水皆名胜，正要先生次第看。
涯翁与二汪饮襄陵酒闻清来留一尊见待已而尽之赋一醉二首清至首以见示敬和·其一
作者：顾清
朝代：明

江湖无地著心宽，梦里尊前一笑欢。来晚尚馀三日恨，春风只得半醒看。
涯翁与二汪饮襄陵酒闻清来留一尊见待已而尽之赋一醉二首清至首以见示敬和·其二
作者：顾清
朝代：明

黄阁归来绿野宽，诸生时得奉清欢。吴泉晋水皆名胜，正要先生次第看。
涯翁六十七岁寿诗
作者：顾清
朝代：明

玉堂黄阁四朝班，甲第安车未老閒。名姓儿童传海外，文章琬琰遍人间。情悬北阙时占岁，家近西城饱看山。自是皇穹寿平格，不烦大药驻朱颜。
涯翁示独酌二诗序云是日饮松江酒次韵奉谢
作者：顾清
朝代：明

城阙非长往，山林是夙期。时开问字酒，不赋解嘲诗。绿树停觞久，红阑点笔迟。奚童斟酌惯，深浅自能知。左掖文书静，西亭竹树幽。几时能独醉，此日是真休。地远陶潜社，人怀庾亮楼。赏音知有在，谁复步兵求。
涯翁示独酌二诗序云是日饮松江酒次韵奉谢·其一
作者：顾清
朝代：明

城阙非长往，山林是夙期。时开问字酒，不赋解嘲诗。绿树停觞久，红阑点笔迟。奚童斟酌惯，深浅自能知。
涯翁示独酌二诗序云是日饮松江酒次韵奉谢·其二
作者：顾清
朝代：明

左掖文书静，西亭竹树幽。几时能独醉，此日是真休。地远陶潜社，人怀庾亮楼。赏音知有在，谁复步兵求。
淑人启土有感随事写怀用辛巳韵
作者：顾清
朝代：明

修门同入不同归，归日青山未敢期。鸾匣君今正丘首，渔竿我亦上苔矶。五十年中几别离，谁知此别遂长归。红颜白发终千古，敢向苍苍怨小儿。今日青山始是归，为君三过着麻衣。可怜稚女随人哭，问着阿㜑浑未知。为君砻石为君辞，几度含毫湿素衣。两字龙光三锡命，一行先上赤缯旂。并居华屋更无时，回首风尘两鬓丝。坐拥孤衾听寒雨，此情犹望有人知。
淑人启土有感随事写怀用辛巳韵·其一
作者：顾清
朝代：明

修门同入不同归，归日青山未敢期。鸾匣君今正丘首，渔竿我亦上苔矶。
淑人启土有感随事写怀用辛巳韵·其三
作者：顾清
朝代：明

今日青山始是归，为君三过着麻衣。可怜稚女随人哭，问着阿㜑浑未知。
淑人启土有感随事写怀用辛巳韵·其三
作者：顾清
朝代：明
体裁：七言绝句

今日青山始是归，为君三过着麻衣。可怜稚女随人哭，问着阿婆浑未知。
淑人启土有感随事写怀用辛巳韵·其二
作者：顾清
朝代：明

五十年中几别离，谁知此别遂长归。红颜白发终千古，敢向苍苍怨小儿。
淑人启土有感随事写怀用辛巳韵·其五
作者：顾清
朝代：明

并居华屋更无时，回首风尘两鬓丝。坐拥孤衾听寒雨，此情犹望有人知。
淑人启土有感随事写怀用辛巳韵·其四
作者：顾清
朝代：明

为君砻石为君辞，几度含毫湿素衣。两字龙光三锡命，一行先上赤缯旂。
淑人大祥奠柩前用乙亥韵
作者：顾清
朝代：明

忽忽流光又此辰，此中何意复经春。君应地下怜诸幼，我合愁中过六旬。五鼎不消明镜恨，一灯翻忆布衣贫。东风得与同归便，自斸青松荫两坟。
淑人生日奠柩前仍用乙亥岁韵
作者：顾清
朝代：明

此生敢道不逢辰，绣幰曾看内苑春。谢眺青山仍叠嶂，维摩空室几由旬。伤心岁月难忘旧，满眼儿孙不当贫。一语报君须慰意，凤冈南麓有新坟。
淑人迁柩至祖送还书感八首
作者：顾清
朝代：明

日日青山劝我归，明朝为尔定归期。宵残展转不成寐，却悔当年下钓矶。寻常白发怜予老，今日青山独尔归。肠断不堪临别处，还将好语慰孤儿。此路同君两度归，归时长是泪沾衣。如今不减当时泪，湿尽麻衣君不知。路转河桥客欲辞，黯然东望一沾衣。来时记得停舆处，茅屋垂杨映酒旂。三十年前二十时，小窗灯火对鞶丝。如今此意从谁语，头白伤心只自知。长安初到忆搬家，幼女娇儿共一车。死别生离三十载，老怀争遣不成麻。京华桂玉两关心，粗得心閒病已侵。伴我一生成底事，诰鸾空印紫泥深。长途极目四千里，往事伤心五十年。正到不禁凄断处，一声哀雁过楼前。
淑人迁柩至祖送还书感八首·其一
作者：顾清
朝代：明

日日青山劝我归，明朝为尔定归期。宵残展转不成寐，却悔当年下钓矶。
淑人迁柩至祖送还书感八首·其七
作者：顾清
朝代：明

京华桂玉两关心，粗得心閒病已侵。伴我一生成底事，诰鸾空印紫泥深。
淑人迁柩至祖送还书感八首·其三
作者：顾清
朝代：明

此路同君两度归，归时长是泪沾衣。如今不减当时泪，湿尽麻衣君不知。
淑人迁柩至祖送还书感八首·其二
作者：顾清
朝代：明

寻常白发怜予老，今日青山独尔归。肠断不堪临别处，还将好语慰孤儿。
淑人迁柩至祖送还书感八首·其五
作者：顾清
朝代：明

三十年前二十时，小窗灯火对鞶丝。如今此意从谁语，头白伤心只自知。
淑人迁柩至祖送还书感八首·其八
作者：顾清
朝代：明

长途极目四千里，往事伤心五十年。正到不禁凄断处，一声哀雁过楼前。
淑人迁柩至祖送还书感八首·其六
作者：顾清
朝代：明

长安初到忆搬家，幼女娇儿共一车。死别生离三十载，老怀争遣不成麻。
淑人迁柩至祖送还书感八首·其四
作者：顾清
朝代：明

路转河桥客欲辞，黯然东望一沾衣。来时记得停舆处，茅屋垂杨映酒旂。
清明日遣三儿奠李文正公墓时上疏乞归未报
作者：顾清
朝代：明

三年不拜先生墓，一滴尤伤此日心。古道曲村犹历历，旧松新桧想森森。周旋未敢遗言坠，阅历空嗟往迹深。愿乞明灵表衷素，早教藜葛返初林。
渡江
作者：顾清
朝代：明

朝食大江南，午泊大江北。江流号天堑，我行才只尺。江路日以远，客舟何时转。美人青云中，望望愁岁晚。
游南庄
作者：顾清
朝代：明

春江晴日漾龙鳞，笑上兰舟不问津。云里遥山指秦望，水边虚落想春申。百年顾我青鞋在，双鬓从他白发新。归路月明喧鼓吹，鸳鸯扑漉起青蘋。
游香山
作者：顾清
朝代：明

几年尘里说登山，涉涧穿林路几盘。碧树楼台深见寺，红云城阙远平阑。廊僧揖客多乡语，春菜登盘称野餐。斜日催人强归去，欲从羸马谢朝冠。
游鹤径田舍过黄耳祠
作者：顾清
朝代：明

山灵应道我归来，一径新添雨后苔。高柳直从江路见，细花还傍竹丛开。百年天际云千变，万事林间酒一杯。记得吾家老开府，当年曾劝陆郎回。
湘水飞云
作者：顾清
朝代：明

客有潇湘意，新图展白云。天边几晴雨，坐里日氛氲。聚爱桑阴茂，行怜雁影分。新年多喜气，五色变龙纹。
满江红·乙巳元宵
作者：顾清
朝代：明

云月澄鲜，重城夜启。满目繁华，正江南春早，红灯初试。帘影千门摇粉黛，香尘十里随罗绮。论今宵、何止刻千金，堪游戏。欢未已，愁还继。暗想今年，遥怜往岁。四时相代如流水。上林春色三千里。望鳌山、凤辇是何年，心摇曳。
爱鹤为海虞曹舜祥赋
作者：顾清
朝代：明

青田双白鹤，脱略尘凡姿。东海有逸民，心赏同幽奇。天质不自媚，野情谅难羁。逍遥云海间，永与鸡群辞。鹤也诚可人，爱鹤人可知。人有异于鹤，贾鞭眩黄栀。骎寻不自觉，沦没共污缁。君子拟鸾凤，憸壬乃鸮鸱。我歌爱鹤篇，继彼乘轩词。
猛虎三首
作者：顾清
朝代：明

猛虎昔当路，猎夫远潜身。麒麟在山中，左右良已勤。一朝猛虎死，弯弓射麒麟。麟也亦有咎，但非猎夫知。不射亦不免，射之宁复辞。但恨豺与狼，纷纷满山蹊。射麟麟不嗔，射虎虎伤身。虎纵不敢射，可射宁独麟。射者每如此，所以虎欺人。
猛虎三首·其一
作者：顾清
朝代：明

猛虎昔当路，猎夫远潜身。麒麟在山中，左右良已勤。一朝猛虎死，弯弓射麒麟。
猛虎三首·其三
作者：顾清
朝代：明

射麟麟不嗔，射虎虎伤身。虎纵不敢射，可射宁独麟。射者每如此，所以虎欺人。
猛虎三首·其二
作者：顾清
朝代：明

麟也亦有咎，但非猎夫知。不射亦不免，射之宁复辞。但恨豺与狼，纷纷满山蹊。
猛虎三首其二
作者：顾清
朝代：明
体裁：古风

东华老人七十强，全家旧住古钱塘。湖山绕屋凝清光，圣人北狩开明堂。云从金舆飞渡江，尔来百年双阙傍。老眼厌见车尘黄，心思湖山归路长。高堂晓日悬蓬桑，湖山忽在堂中央。瑶台仙人古衣裳，飘萧鬓发临匡床。松风吹花满山香，麻姑远来称寿觞。身骑白鹿青丝缰，仙姬一双婉清扬。金桃玉醴各有将，青鸾飘摇云际翔。阿母欲下云苍苍，老人再拜承寿昌。吾皇寿域开八荒，云飞川泳皆康庄。千载白云还帝乡，何必湖山怀一方，呜呼何必湖山怀一方。
玉堂对月
作者：顾清
朝代：明

万古此明月，流看属吾人。人生见月时，欢寡愁日频。眷兹玉堂署，清切近帝宸。金铺启澄霁，光景何鲜新。古人去日多，后来浩无垠。而我于其间，渺然凝心神。不有通夕玩，奈彼风雪辰。茫茫太无中，置此冰玉轮。荧光载灵魄，终古如环循。闻有丹桂树，婆娑映天津。复有乘鸾女，炼药司大钧。愿从乞刀圭，驻此尘土身。青冥无终极，怅望徒逡巡。人生会有役，玩物丧乃真。掩扉送馀辉，朝车已辚辚。
玉扇坠歌
作者：顾清
朝代：明

天星夜坠乌玉渠，灵光化作双鲤鱼。目光夹日摇明珠，昆冈八月秋气孤。万夫入水群龙逋，玄鬐一跃升天衢。金索贯颐来献俘，清风先生坐冰壶。掀髯一笑留坐隅，被以组绶恩礼殊。金闺窈窕连黄枢，尔我相倚出入俱。自从倭风入中区，飘然弃予瓦砾如。时移世变日下趋，何意更逢君子徒。亦知所好非所须，意气相感终不渝。河东昔感中厩驹，我歌双鱼双涕濡。古人中人今岂无，时哉不遇索莫俛首栖寒庐。
王义士助丧卷为王贰守题
作者：顾清
朝代：明

太学资钱囊久竭，丹阳麦舟篙橹绝。彭城义士古秦豪，青史他年合三杰。王侯一生慎许人，手卷索诗遥赠君。东南两岁沟壑满，放笔怀贤空暮云。
王参政叔武自太原入朝首索西江赠行之作盖丁夘岁赵叔鸣郎中倡首逋欠几十年矣小轩夜半相对惘然为书此卷末亦因以复叔鸣也
作者：顾清
朝代：明

古木回廊玉署东，几宵相对烛花红。风云浩荡君能健，鬓发苍浪我已翁。到手酒杯浑似梦，隔年诗债已书空。贞元旧曲犹堪按，一笑无忘此会同。
王子仪将赴南京中府都事与乃兄子贞中舍来别赋此兼简成国朱公
作者：顾清
朝代：明

少傅优游绿野春，郎君连步上青云。螭坳簪笔瞻天近，戎幕依莲惜雁分。庆历朝廷方偃武，琅琊子弟并能文。中军况有诗书帅，横槊风流未足云。
王师仁少宰挽诗
作者：顾清
朝代：明

曾瞻旌旆立江边，过眼棠阴二十年。黄阁盐梅閒老手，青山松桂富新篇。人高晚节踰三让，帝有馀恩贲九泉。拟奠生刍不知处，碧云无际海南天。